title: Ensimmäinen matka

text: "Tokyo Monogatari" on elokuvalehti "Sight & Soundin" ohjaajille ja kriitikoille kymmenen vuoden välein tekemissä kyselyissä ollut kaksi kertaa elokuvahistorian merkittävimpien elokuvien joukossa. Se oli kriitikkojen listalla kolmantena vuonna 1992 ja viides 2002. Halliwell’s Film Guidesin entinen toimittaja John Walker sijoittaa "Tokyo Monogatarin" julkaisemalleen tuhannen parhaan elokuvan listalle. "Tokyo Monogatari" kuuluu myös elokuvakriitikko Derek Malcolmin listalle "The Century of Films", jossa hän arvioi taiteellisesti tai kulttuurisesti merkittävät elokuvat, ja "Time" listaa sen omassa sadan elokuvan luettelossaan. Roger Ebertillä se on hänen sarjassaan merkittävät elokuvat, ja Paul Schraderin elokuvakaanonissa sen osuudessa ”Gold”, johon kuuluu 20 hienointa elokuvaa. Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Ensimmäinen matka" oli mukana heistä kahdeksantoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen kolmanneksi parhaaksi ei-englanninkieliseksi elokuvaksi, edellään vain "Seitsemän samuraita" ja "Polkupyörävaras".


title: Ensimmäinen matka

text: Elokuvan ovat entistäneet ja julkaisseet kahden dvd:n pakettina The Criterion Collection (DVD aluekoodi 1) ja Tartan Video (DVD aluekoodi 2).


title: The Fall of Troy

text: The Fall of Troy on yhdysvaltalainen post-hardcore-yhtye Mukilteosta, Washingtonista. Yhtyeen kokoonpanoon kuuluu laulaja-kitaristi-kosketinsoittaja Thomas Erak, rumpali Andrew Forsman ja basisti Tim Ward. Frank Ene toimi basistina vuosina 2007–2010. The Fall of Troy on erottautunut uransa aikana muista post-hardcore-yhtyistä laulaja-kitaristi Erakin monimuotoisten kitarariffien, kappaleiden omaperäisten rakenteiden ja monimutkaisten tahtilajien vuoksi. Yhtye ilmoitti 26. helmikuuta 2010 lopettavansa kevään kiertueen jälkeen, mutta se palasi yhteen alkuperäisellä kokoonpanollaan vuonna 2013. Yhtye on julkaissut neljä kokopitkää albumia, EP-levyn ja singlen.


title: Marianne Nölle

text: Marianne Nölle (s. 1938) on Kölnissä vaikuttanut saksalainen sarjamurhaaja, joka tuomittiin vuonna 1993 elinkautiseen vankeusrangaistukseen seitsemästä murhasta. Hän oli sairaanhoitaja, joka myrkytti potilainaan olleita vanhuksia Truxalilla vuosina 1984–1992. Vaikka tuomio tuli vain seitsemästä murhasta, poliisi uskoo Nöllen syyllistyneen jopa seitsemääntoista murhaan ja kahdeksaantoista murhayritykseen.


title: Marianne Nölle

text: Nölle itse kiistää edelleen syyllistyneensä murhiin.


title: Saksalainen ratsuponi

text: Saksalainen ratsuponi on Saksassa kehitetty ratsuponirotu, joka on kehitetty soveltuvaksi kaikkiin ratsastuksen lajeihin. Ratsuponi sopii myös sellaisille ratsastajille, jotka eivät pidä isoista puoliverisistä.


title: Saksalainen ratsuponi

text: Rotumääritelmän mukaan saksalaisen ratsuponin tulee olla korkeudeltaan mieluiten 138–148 cm. Sen tulee olla ponityyppinen, urheilullinen ja hienostunut ratsuponi. Pään tulee olla pieni suurin eloisin silmin sekä pienin korvin; kaulan ja leuan liitoksen tulee olla selkeä; kaulan tulee olla pitkä ja hyvinsijoittunut; sään tulee olla selkeä ja lanteen pitkä. Liikkeiden tulisi olla tarkat, rytmikkäät, ilmavat ja joustavat, ja takaosan työnnön tulee olla selkeä. Luonteen tulisi olla rehellinen ja hyväntahtoinen, esiintymishaluinen, rohkea ja tasainen.


title: Saksalainen ratsuponi

text: Saksalaista ratsuponia alettiin kehittää 1960-luvulla, jolloin Saksan poniyhdistyksissä koettiin tarvetta kehittää suurikokoinen lastenratsu kansallisiin ja kansainvälisiin kilpailuihin. Tärkeänä tavoitteena oli yhdistää poneille tyypillinen luonne, tyyppi ja yhteistyöhalukkuus isompien ratsuhevosten urheilullisuuteen.


title: Saksalainen ratsuponi

text: Jalostuksen alkuvaiheissa pyrittiin helppoon ratkaisuun. Kilpaponien tuottamiseksi yhdessä sukupolvessa arabianhevos- ja englannintäysioriita käytettiin vuonohevos- ja haflingertammoille. Nämä risteytykset eivät kuitenkaan tuottaneet haluttua tulosta.


title: Saksalainen ratsuponi

text: Muutamat saksalaiset kasvattajat toivat maahan brittiläisiä poneja, lähinnä welsh-ponia, ja jalostivat niitä keskenään mutta myös risteyttivät paikallisten hevosten sekä arabianhevosten, angloarabien, englannintäysiveristen ja joidenkin lämminveristen hevosten kanssa. Vuoteen 1975 saksalaisen ratsuponin tyyppi oli kehitetty. Ensimmäiset ratsuponityypin yksilöt osoittivat kykynsä paikallisissa, kansallisissa ja kansainvälisissä kilpailuissa. Joitakin erityisen hyvälaatuisia oreja käytettiin parantamaan rotua entisestään. Myöhemmin näitä oreja sekä parhaita tammoja alettiin testata ja hyväksyä siitokseen jalostuksen järjestelmällisyyden lisäämiseksi ja rotutyypin parantamiseksi.


title: Saksalainen ratsuponi

text: 1990-luvulla rotua yritettiin parantaa risteyttämällä siihen trakehneria, hannoverinhevosta ja holsteininhevosta, mutta yritys epäonnistui; risteytysjälkeläisiin ei tullut tarpeeksi haluttua ponin tyyppiä ja ominaisuuksia. Nykyisin saksalaisen ratsuponin jalostukseen käytetään tiettyjä sukuja.


title: Saksalainen ratsuponi

text: Saksanratsuponia käytetään kouluratsastukseen, esteratsastukseen, kenttäratsastukseen sekä muihin eurooppalaisen ratsastusperinteen lajeihin.


title: Laren

text: Laren on kunta Alankomaissa, Pohjois-Hollannin maakunnassa. Sen pinta-ala on 12,39 km² ja asukasluku oli syyskuun 2009 lopussa 11 294.


title: Taiteilijaseura NYTE

text: Taiteilijaseura NYTE on Porissa toimiva vuonna 1987 perustettu taiteilijaseura ja taiteilijaryhmä, joka toimii myös nuorten taiteilijoiden foorumina.


title: Taiteilijaseura NYTE

text: NYTE on ylläpitänyt pitkään galleriaa ja toimintakeskusta Porin keskustassa. Seura toimi 1990-luvun alussa myös performanssiryhmänä. Toiminta on taiteen uusiin muotoihin keskittyvää, ja tiloissa järjestetään näyttelyiden ohella performanssi- ja videotaidetapahtumia.


title: Taiteilijaseura NYTE

text: Puutalo Maaherrankadulla Porin ydinkeskustan tuntumassa oli monipuolisen artivismin keskus, kunnes toimipaikka siirtyi. Talo purettiin 2011 kesällä, ja Galleria 3h+k sekä Taiteilijaseura Nyte muuttivat uusiin tiloihin Itsenäisyydenkadulle.


title: Taiteilijaseura NYTE

text: Näyttelytoiminnan ja performanssien ohella NYTE järjestää erilaisia tapahtumia, kuten "Porin juhlaviikot" marras–joulukuussa.


title: Taiteilijaseura NYTE

text: Ennen purkua galleriatilojen tulevaisuus oli säännöllisesti uhattuna ja taloa puolustettiin taiteen keinoin useaan otteeseen. Performanssien ohella vuonna 2004 järjestettiin "Muuri-projekti", jossa rakennettiin ylijäämälevyistä talon läpi muuri, jossa muun muassa graffitein vastustettiin purkamista. Seuraavana vuonna järjestettiin 'arkeologiset kaivaukset' talon edustalla.


title: Taiteilijaseura NYTE

text: Taiteilijaseura NYTE aloitti 1987 poikkitaiteellisena taiteilijaryhmänä, johon kuului kuvataiteilijoiden ohella muun muassa elokuva-alan väkeä. Toiminnan alkaessa NYTEssä oli runsaat kymmenen jäsentä. Samana vuonna perustettiin Helsingissä kokeellinen taideyhdistys Muu ry.


title: Taiteilijaseura NYTE

text: Ensimmäisiä näyttelyitä olivat "Antteborg" kauppatorin varrella ja "Diesel" Porin linjojen purettavassa tallissa, molemmat vuonna 1987 sekä "Pro gradu, Pro forma" -tilateos Poriginal-galleriassa seuraavana vuonna. Alkuvaiheessa puheenjohtajana toimi Henry Merimaa, muita aktiiveja olivat muun muassa Kaisu Koivisto, Esko Railo, Veijo Setälä ja Rolf Lehtinen.


title: Taiteilijaseura NYTE

text: NYTEn 3h+k-niminen galleria ja sosiaalikeskus aloitti nimellä 1h+k. Galleriatoiminta aloitettiin maaliskuussa 1989. Avajaisnäyttelyssä oli esillä virolaistaiteilijoiden Jüri Okasin, Siim-Tanel Annusin ja Leonhard Lapinin teoksia. Keittiössä oli esillä NYTEn jäsenten teoksia sekä luettavana alan lehtiä ja julkaisuja. Huhtikuussa oli esillä Erkki Pirtolan teoksia. NYTEn jäsenten Kaisu Koivisto, Rolf Lehtinen, Henry Merimaa, Veijo Setälä ja Sinikka Santikko toteuttama installaatio Eräs marssi oli esillä Kriittisen korkeakoulun tilassa Helsingissä, Kasarminkatu 19:ssä elokuun alkupuolella. Installaatio koostui rautakehikkoon punotuista sinisistä ja harmaista vaatteista jotka muodostivat ampiaispesää tai pehmeää laivaa muistuttavan muodon. Osa vaatteista oli viikattu laivan pohjalle. Teokseen kuului humisevat sähkötuulettimet, jotka liikuttivat seinälle ripustettuja vaaleanpunaisia arpalappuja.


title: Taiteilijaseura NYTE

text: Etenkin 1990-luvun alkupuoliskolla NYTE tunnettiin performansseistaan. Vuosina 1990-1991 toteutettiin monia performansseja, kuten "Poru-aktio", Porin Teatterin 60-vuotisjuhlaan tehty "Virutus", "Juhla-Tanssi" Porin taidemuseossa uuden vuoden juhlassa ja "Jäähäät" Porin kauppatorilla mieskuoro Huutajien kanssa.


title: Taiteilijaseura NYTE

text: Nyte palkittiin 1990 Turun ja Porin läänin taidepalkinnolla. Huhtikuussa 1993 NYTE toteutti teoskokonaisuuden Arkipäivän syyhy, joka koostui Poriginal galleriassa 17.4. - 4.5.1993 pidetystä näyttelystä ja Porin taidemuseossa 23.4.1993 esitetystä performanssista.


title: Taiteilijaseura NYTE

text: Taiteilijaseura NYTE:n 20-vuotisnäyttely oli esillä seuran galleriassa loppuvuodesta 2007. Näyttely esitteli seuran historiaa 1990-luvun videoiden koosteella ja lehtileikkein. Näyttelyyn oli kutsuttu nimekkäitä taiteilijoita, jotka olivat toimineet NYTE:ssä. Mukana olivat Kalle Hamm, Kaisu Koivisto, Henry Merimaa, Veijo Setälä ja Minna Soraluoma.


title: Taiteilijaseura NYTE

text:
Monet nykyiset NYTEläiset ovat opiskelleet Kankaanpään taidekoulussa, ja NYTEn gallerioineen sanotaan olevan yksi tekijä joka vetää nuoria taiteilijoita kaupunkiin.
Gallerian ja tapahtumien toiminnassa vaikuttaa myös "T.E.H.D.A.S ry", jonka jäsenistö on osin sama kuin NYTEn. T.E.H.D.A.S. ry perustettiin Kankaanpäässä 2002 taidekoulusta valmistuvien tueksi, mutta se toimii Porissa ja Tampereella.


title: Rautaperseajo

text: Rautaperseajo on moottoripyörällä suoritettava kestävyysajo, jossa ajetaan 24 tunnin aikana vähintään 1 000 mailia (1 600 km). Ajosuoritus aloitetaan ja päätetään kirjallisella todistajien lausunnolla ja polttoainetankkauksella, lisäksi ajon aikana kerätään todisteeksi ajosta huoltoasemien tankkauskuitit reitin kulmapisteissä, joiden mukaan määritetään matkan virallinen pituus kartta-ohjelmiston avulla. Ajoreitin ja ajon suoritusajankohdan voi vapaasti valita. Ajosuoritusten tarkastamisesta vastaa Suomessa IBAF (Iron Butt Association Finland ry). Vuosittain hyväksyttyjä ajosuorituksia kirjataan Suomessa n. 800.


title: Jackson Dan Webster

text: Jackson Dan Webster (26. helmikuuta 1919 Tacoma, Washington – 31. toukokuuta 2010 Hanover, Indiana) oli yhdysvaltalainen eläintieteilijä.


title: Jackson Dan Webster

text: Webster vietti pääosan lapsuudestaan Sitkassa Alaskassa vanhempiensa Jackson L. ja Laura Kibbe Websterin kanssa. Valmistuttuaan Sitka Territorial High Schoolista vuonna 1935 Webster lähti opiskelemaan Whitworth Collegeen Spokaneen, Washingtoniin. Hän opiskeli ensin lääketiedettä, mutta vaihtoi sitten eläintieteeseen, ja muutti New Yorkiin Cornellin yliopistoon, missä hän perehtyi lintutieteeseen A. A. Allenin johdolla. Webster valmistui vuonna 1942. Hän muutti takaisin Sitkaan, missä hän tutki alaskanmeriharakan ("Haematopus bachmani") biologiaa.


title: Jackson Dan Webster

text: Vuonna 1941 Webster ryhtyi valmistelemaan väitöskirjaansa Ricen yliopistossa Houstonissa Texasissa. Väitöksen aiheena olivat peltoviiriäisen ("Colinus virginianus") loiset ja erään heisimadon ("Mesocestoides latus") biologia. Toinen maailmansota keskeytti opinnot ja Webster vietti kolme ja puoli vuotta armeijassa. Hän väitteli filosofian tohtoriksi Ricessa vuonna 1947.


title: Jackson Dan Webster

text: Websterin ensimmäinen akateeminen virka oli biologian apulaisprofessuuri Jamestownin collegessa Pohjois-Dakotassa (1947–1949). Hänelle tarjottiin eläintieteen lehtorin virkaa Hanoverin collegesta ja Websterin perhe muutti Indianaan 1949. Webster opetti Hanoverissa vuoteen 1984 saakka, jolloin jäi eläkkeelle. Useina kesinä Webster matkusti joko Meksikoon tai Alaskaan viikkojen tai kuukausien mittaisille tutkimusretkille.


title: Jackson Dan Webster

text: Sotavuonna 1944 Webster avioitui biologi Juanita Rossin kanssa ja heille syntyi kolme lasta.


title: Pummanginvuono

text: Pummanginvuono () on Barentsinmeren lahti Kalastajasaarennon niemimaan länsireunalla, Petsamon kunnassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1940 luovuttamalla Kalastajasaarennon kaistaleella, joka tuolloin oli osa Petsamon kuntaa. Pummanginvuono sijaitsee Kalastajansaarennon eteläisemmän osan Keskisaarennon ja varsinaisen Kalastajasaarennon välissä. Pummanginvuonon perukan ja Kalastajasaarennon eteläpuolella olevan Muotkavuonon erottaa toisistaan kapea kannas, joka yhdistää Keskisaarennon ja Kalastajasaarennon toisiinsa. Pummanginvuonon eteläpuolella on Pummanginniemi ja vuonon suun pohjoisrannalla Lunni ja Laasaa -nimiset pikkusaaret. Suomelle kuuluessaan vuonon pohjoisrannalla sijaitsi Kervannon kylä ja etelärannalla Pummangin kylä.


title: Lia

text: Lia on italialaisperäinen naisen etunimi. Se on lyhenne Emiliasta, Juliasta tai muusta lia-loppuisesta nimestä. Suomessa nimestä on käytössä myös muunnos "Liia". Suomen Väestörekisterikeskuksen tietojen mukaan Liia ja Lia on kumpikin annettu elokuuhun 2018 mennessä noin 380 naisen nimeksi. Kustaa Vilkunan "Suuren nimikirjan" mukaan Emilia-nimi on tarkoittanut alun perin kuningatarta, samoin Liia-nimi. Vuodesta 2020 lähtien Lian nimipäivä on suomenruotsalaisen kalenterin mukaan 5. tammikuuta.


title: Comfort Deluxe

text: Comfort Deluxe on suomalaisen The Crashin ensimmäinen studioalbumi, joka ilmestyi vuonna 1999. Se nousi Suomen virallisen listan sijalle 26.


title: Jacob Markström

text:
Jacob Markström (s. 31. tammikuuta 1990 Gävle, Ruotsi) on ruotsalainen jääkiekkomaalivahti, joka torjuu NHL-joukkue Vancouver Canucksissa. Hän on joukkueen ykkösvaraus kesältä , kun Panthers varasi hänet toisen kierroksen ensimmäisenä varauksena numerolla 31. Hän oli myös tilaisuuden ensimmäinen varattu eurooppalaisvahti.
Isokokoinen Markström on IK Sätran kasvatti, joka siirtyi 16-vuotiaana Brynäs IF:n junioreihin. Hän pelasi kaudella 2007–2008 seitsemän runkosarja- ja yhdeksän Elitserienin karsintasarjan ottelua Brynäsin Elitserien-joukkueessa, mutta kausi kului pääosin vielä J20-joukkueessa, josta tuli J20 SuperElitin hopeaa.


title: Jacob Markström

text: Kausi 2008–2009 oli Markströmin tulokaskausi. Hän pelasi Brynäsin ykkösvahtina ja oli ehdolla myös Elitserienin vuoden tulokkaaksi. Seuraavalla kaudella Markström valittiinkin vuoden tulokkaaksi sekä myös kauden parhaaksi maalivahdiksi. Torjuntaprosentti 92,7 ja päästettyjen maalien keskiarvo (2,01) olivat runkosarjan parhaita. Markström valittiin myös Ruotsin tähdistökentälliseen ja Ruotsin vuoden junioripelaajaksi.


title: Jacob Markström

text: Toukokuussa 2010 Markström teki kolmivuotisen tulokassopimuksen NHL-joukkue Florida Panthersin kanssa. Hän kuitenkin pelasi kauden 2010–2011 lähes kokonaan farmijoukkue Rochester Americansin maalin suulla AHL:ssä. Markström teki kauden aikana myös NHL-debyyttinsä. Hänet vaihdettiin toiseen erään Panthersin maalinsuulle 23. tammikuuta 2011 pelatussa ottelussa New Jersey Devilsiä vastaan.


title: Jacob Markström

text: Kauden 2011–2012 Markström aloitti Panthersin kakkosvahtina kokeneen José Théodoren takana. Hän pelasi kaudella 2011–2012 seitsemän runkosarjaottelua torjuntaprosentilla 92,3 ja maalikeskiarvolla 2,66. Markström pelasi kaudella 2011–2012 myös 32 ottelua AHL:ssä, San Antonio Rampagessa.


title: Jacob Markström

text: 23.2.2013 Markström pääsi aloittavaan kokoonpanoon Floridan paidassa Pittsburgh Penguinsia vastaan.


title: Jacob Markström

text: Markström torjui myös Ruotsille MM-hopeaa alle 20-vuotiaiden MM-kilpailuissa 2009 ja valittiin myös kisojen parhaaksi maalivahdiksi. Markström torjui Ruotsille myös nuorten MM-pronssia vuonna 2010. Markström pelasi myös keväällä 2008 myös alle 18-vuotiaiden MM-kilpailuissa.


title: Jacob Markström

text: Myös miesten maajoukkue on tullut Markströmille tutuksi. Hän torjui vuonna 2010 MM-kilpailuissa. Markström pelasi kisoissa kolme ottelua 94,4 torjuntaprosentin varmuudella. Tre Kronor voitti kisoissa pronssia. Markström voitti kultaa vuoden 2013 kotikisoissa pelaten 3 ottelua.


title: Jacob Markström

text: Markströmin isä Anders on entinen jalkapallomaalivahti. Jacobin veli Tim Markström on jalkapallomaalivahti Umeå FC:ssä.


title: Ndaut

text:
Ndaut ovat eteläafrikkalainen etninen ryhmä. He elävät pääosin Sambesi-joen valuma-alueella Mosambikin keskiosassa ja Zimbabwen itäosassa.
Heidän kielensä ndau kuuluu šonan kielen murteisiin, ja siten nigeriläis-kongolaisiin kieliin. Ndaun kielen puhujia on vuonna 2000 arvioitu olevan Mosambikissa noin 1,9 miljoonaa, koko maailmassa 2,7 miljoonaa. Etninen ndau-identiteetti on kuitenkin monimutkainen kulttuurillinen asia. Ndau-kulttuuri on säilynyt hyvin nykyaikaan asti, ja heillä on perinteitä sateentekiemisestä ja kansanparannuksesta. Varsinkin maaseudun ndau-kulttiuuri poikkeaa kaupunkien shona-kulttuurista. Jotkut lähiseudun kansat pitävät ndauta noitina.


title: Maguindanaon verilöyly

text: Maguindanaon verilöyly tapahtui 23. marraskuuta 2009 Ampatuanin kaupungissa Maguindanaon maakunnassa Mindanaon saarella Filippiineillä. Verilöylyssä sai surmansa 57 ihmistä.


title: Maguindanaon verilöyly

text: Tapahtuimat alkoivat, kun puolisotilaalliset joukot sieppasivat Ampatuanin kaupungin lähistöllä kuvernööriehdokkaaksi pyrkineen paikallispoliitikon vaimon, sukulaisia sekä yli 20 toimittajaa. Uhrit olivat viemässä Buluan varapormestarin Esmael Mangudadatun vaali-ilmoitusta.


title: Maguindanaon verilöyly

text: Verilöylyn pääepäilty, paikallisen kuvernöörin poika Andal Ampatuan Jr., antautui torstaina 26. marraskuuta viranomaisille. Kuulustelussa hän kiisti syyllisyytensä.


title: Maguindanaon verilöyly

text: Verilöylyn oikeudenkäynti alkoi syyskuussa 2010 surmista syytetyn klaaniperheen entisen palvelijan kuulemisella. Palvelija kertoi oikeudessa, että Ampatuanin klaani kokoontui kuusi päivää ennen joukkosurmaa pohtimaan, miten estää kilpailevan mahtiperheen valtaannousu Maguindanaon maakunnassa. Suku oli hallinnut maakuntaa kaksi vuosikymmentä. Myös Ampatuanin isää Andal Ampatuan vanhempaa ja lähes 170 muuta ihmistä syytetään osallisuudesta marraskuun verilöylyyn.


title: TTVO

text: TTVO eli entinen Tampereen taiteen ja viestinnän oppilaitos tarkoittaa nykyään Tampereen ammattikorkeakoulun Mediapoliksessa toimivaa osaa yksiköstä "Taide, musiikki ja media". Siellä opiskellaan elokuvaa, kuvataidetta ja uusmediaa.


title: TTVO

text: TTVO oli vuonna 1991 perustettu koulu Tampereen keskustassa Finlaysonin alueella. Nimi muuttui, kun Tampereen ammattikorkeakoulu aloitti toimintansa syksyllä 1996. Oppilaitos tunnetaan yhä puhekielessä parhaiten nimellä TTVO.


title: TTVO

text: Nykyään oppilaitos TAMK:n alaisuudessa sijaitsee Mediapoliksessa. Toiminta siirrettiin sinne Finlaysonin alueelta 2014.TTVO:n opiskelijoiden etuja ajaa taiteen ja viestinnän opiskelijoiden ainejärjestö TARINA.


title: Galapagosinkyyhky

text: Galapagosinkyyhky ("Zenaida galapagoensis") on ainoastaan Etelä-Amerikan Ecuadoriin kuuluvilla Galápagossaarilla elävä kyyhkylintu. IUCN:n uhanalaisuusluokituksen mukaan laji on elinvoimainen.


title: Galapagosinkyyhky

text: Galapagosinkyyhkyn ruumiinpituus on 18–23 senttimetriä ja paino noin 90 grammaa. Yläruumis on punertavan ruskea, kaula ja rinta vaaleanpunertavat. Siivet ovat pääosin ruskeat, mutta pääsiipisulat ovat mustat ja niissä on valkoiset reunat. Siipien alahöyhenet ovat tumman sinertävänharmaat. Pyrstön sulat ovat tummanruskeat ja niiden reunat harmaat, pyrstön kärjen läheltä mustat ja kärjestä harmaat. Jalat ovat kirkkaanpunaiset. Pään väritys on huomiota herättävä. Tummia silmiä ympäröi kirkkaansininen rengas ja silmien alla ja takana kulkee kermanvalkoinen juova, jota reunustavat mustat juovat. Kummallakin puolella kaulaa on pinkin- tai pronssinhohtava läikkä. Nuoret galapagosinkyyhkyt ovat laimeavärisempiä kuin aikuiset linnut. Naaraan väritys on hieman koirasta laimeampi ja sen kaula on hohtavampi. Nokka on musta ja alaspäin käyrä. Galapagosinkyyhkyn nokka on käyrempi ja suurempi kuin useimmilla muilla kyyhkyillä.


title: Galapagosinkyyhky

text: Galapagosinkyyhkyllä on ruumiin kokoon suhteutettuna lyhyempi pyrstö, suurempi nokka ja jalat kuin samaan sukuun luettavilla täpläkorvakyyhkyllä ("Zenaida auriculata") ja vaikertajakyyhkyllä ("Zenaida macroura"). Karibianvaikertajakyyhky ("Zenaida aurita") näyttäisi olevan glapagosinkyyhkyn ja muiden vaikertajakyyhkylajien välimuoto ainakin värikuvioiden ja edellä mainittujen anatomisten piirteiden suhteen. Galapagosinkyyhkyn käyttäytyminen ja ääntely poikkeavat kuitenkin muista suvun lajeista. Se luokitellaankin joskus omaan "Nesopelia"-sukuunsa. Eri saarten yksilöt poikkeavat toisistaan erityisesti kooltaan, mutta muistuttavat muutoin suuresti toisiaan, johtuen suuresta geenivirrasta populaatioiden välillä. Alalajeja tunnetaan kaksi: "Z. g. galapagoensis" ja "Z. g. exsul". "Z. g. exsul" -alalaji on hieman suurempi ja tummempi kuin eteläisemmillä saarilla elävä "Z. g. galapagoensis".


title: Galapagosinkyyhky

text: Galapagosinkyyhkyä tavataan vain Ecuadorin Galápagossaarilla. Sitä tavataan kaikilla pääsaarilla. "Z. g. exsul" elää Darwinin ja Wolfin saarilla, "Z. g. galapagoensis" muilla pääsaarilla. Laji on joillakin saarilla, kuten Floreanassa, San Cristóbalissa ja Santa Cruzissa harvinainen. Se yhä varsin yleinen alueilla, joilla ei ole petoja, esimerkiksi Españolan saaren ylänköalueilla.


title: Galapagosinkyyhky

text: Suurin uhka lajille ovat nykyisin luultavasti tulokaspedot, kuten kissat, jotka syövät munia, poikasia ja aikuisia lintuja. Muita uhkia ovat asutuksen kasvu ja saarille tuotujen kesykyyhkyjen levittämät taudit. Aiemmin galapagosinkyyhkyjä myös metsästettiin ruoaksi. Laji oli metsästäjille helppo saalis pelottomuuden takia, ja yhdessä aamussa saatettiin tappaa 60–70 yksilöä. Nykyisin kyyhkyistä on tullut arempia ja metsästyspaine on huomattavasti laskenut. Galapagosinkyyhkyt ovat melko turvassa asumattomilla ja pedottomilla saarilla, eikä laji ole uhanalainen. Yksilömäärä saattaa olla laskussa asutuilla saarilla.


title: Galapagosinkyyhky

text: Lajin elinympäristöä ovat kuivat ja kivikkoiset alangot, joissa on hajallaan puita, pensaita ja opuntiakaktuksia.


title: Galapagosinkyyhky

text: Galapagosinkyyhky ei lennä mielellään, joten yleensä se liikkuu kävelemällä. Se ei ole halukas lentämään edes ahdisteltuna, ja vähäiset lennotkin jäävät lyhyiksi. Sen pääravintoa ovat sadekaudella perhostoukat ja "Opuntia helleri" -opuntiakaktuksen kukat. Muina vuodenaikoina kyyhkyt etsivät ruokansa lähinnä maasta, jossa ne syövät "Croton scouleri" -pensaan ja opuntiakaktuksen siemeniä, joita ne kaivavat esiin käyrällä nokallaan. Ravinnoksi kelpaavat mahdollisesti myös muiden lajien pienet siemenet ja hedelmät sekä kärpästen toukat ja kotelot. Tarvitsemansa veden ne saavat todennäköisesti kaktusten mallosta. Vain muutamalla saarella galapagosinkyyhkyt istuvat opuntiakaktuksissa ja syövät niiden kukista. Erot saarten välillä saattavat selittyä kaktusten piikkien jäykkyyden eroilla. Esimerkiksi Genovesan kaktusten piikit ovat pehmeitä, joten kyyhkyt pystyvät pölyttämään niiden kukkia. Pehmeys voi johtua mehiläisten puuttumisesta, jotka tavallisesti hoitaisivat pölyttämisen.


title: Galapagosinkyyhky

text: Galapagosinkyyhkyt lisääntyvät sadekaudella helmi–kesäkuussa, joskin lisääntymiskausi voi vaihdella eri saarten kesken. Soidinaikaan galapagosinkyyhkyt tekevät lentonäytöksiä, matalia kumarteluja ja kujertelevat. Pesä sijaitsee maassa, kallionkolossa tai kaktuksen alla. Kyyhkyt käyttävät myös galapagosinmatkijoiden ("Nesomimus parvulus") vanhoja pesiä, jotka ovat noin 75 senttimetriä maanpinnan yläpuolella. Maapesijöillä on yleensä suurempi riski joutua petojen kohteeksi kuin maanpinnan yläpuolella pesivillä lajitovereilla. Emo munii tavallisesti kaksi munaa, joiden haudonta-aika kestää noin 13 vuorokautta. Poikaset ovat lentokykyisiä 13–17 vuorokauden ikäisinä. Kyyhkypari voi pesiä uudelleen jo 6–10 vuorokauden kuluttua ja kasvattaa jopa kolme poikuetta yhden pesimäkauden aikana.


title: Naarden

text: Naarden on kaupunki ja entinen kunta Alankomaissa, Pohjois-Hollannin maakunnassa Gooin alueella. Kunnan pinta-ala oli 32,89 km² (josta vettä 11,47 km²). Sen asukasluku oli syyskuun 2009 lopussa 17 013.


title: Frederick Coffin

text: Frederick Coffin (16. tammikuuta 1943, Detroit - 31. heinäkuuta 2003, Los Angeles) oli yhdysvaltalainen elokuvanäyttelijä. Hän oli näyttelijä Winifred Deforest Coffinin poika. Coffinin ensimmäiset roolit olivat tv-elokuvarooleja 1970-luvun alussa. Tunnetuimmat roolinsa hän teki tv-sarjoissa "Murhasta tuli totta", "Salaiset kansiot" ja "Hunter" sekä elokuvassa "Wayne's World". Coffin menehtyi keuhkosyöpään 2003.


title: Chimanimani

text:
Chimanimani on vuoristoinen alue Zimbabwen ja Mosambikin rajamailla. Suuri osa Zimbabwen puoleisesta osasta muodostaa kansallispuiston.
Vuoriston korkein kohta on 2440 m korkea Monte Binga Mosambikin puolella.


title: Chimanimani

text: Chimanimani tunnetaan kasvillisuudestaan. Siellä on Afrikan eteläisin sademetsä, Chirinda, strelizioita, puusaniaisia, orkideoita, käpypalmuja ja harvinaisia puita. Alueella tavataan kotoperäisiä lintuja ja perhosia. Suuria eläimiä edustavat puhvelit, erilaiset antiloopit ja pahkasiat.


title: Werner Teske

text: Werner Siegfried Teske (24. huhtikuuta 1942 Berliini – 26. kesäkuuta 1981 Leipzig) oli itäsaksalainen Stasi-upseeri, joka tuomittiin maanpetoksen suunnittelusta kuolemaan. Teske oli viimeinen teloitettu henkilö Saksan demokraattisessa tasavallassa. Kuolemanrangaistus lakkautettiin maassa 1987.


title: Werner Teske

text: Werner Teske opiskeli taloustiedettä Humboldtin yliopistossa Berliinissä ja väitteli tohtoriksi 1969. Jo opiskeluaikanaan hänet värvättiin Stasiin, jossa hän teki palveluksia sen ulkomaantiedusteluosastolle HVA:lle ("Hauptverwaltung Aufklärung"). 1970-luvun puolivälissä Teske alkoi suunnitella loikkausta länteen. Hän keräsi salaista materiaalia valttikortikseen, mutta epäröi ottaa ratkaisevaa askelta. Pian toisen korkea-arvoisen Stasi-upseerin Werner Stillerin loikkauksen jälkeen Tesken käytökseen alettiin kiinnittää huomiota. Hänet pidätettiin ja asiakirjakätkö löytyi hänen asunnostaan. Sotaoikeus tuomitsi Tesken petoksen suunnittelusta kuolemaan. Rangaistus pantiin täytäntöön Leipzigissa kesäkuussa 1981 niskaan ampumalla. Oikeudenkäynti ja teloitus pidettiin salassa vaimolta ja tyttäreltä, jotka saivat uudet henkilöllisyydet ja siirrettiin asumaan muualle pääkaupungista. Tesken kohtalosta tuli varmuus vasta Saksan jälleenyhdistymisen tapahduttua.


title: Mittarilento

text: Mittarilento ( eli IFR(-lento)) on lentoliikennettä laitteiden avulla, ilman lentäjän ikkunasta tekemiä suoria omakohtaisia näköhavaintoja. Mittarilentoa tarvitaan silloin, kun pilvet, sumu tai sade estävät näön varassa tehtävät lennot.


title: Mittarilento

text: Suurin osa aikataulunmukaisesta lentoliikenteestä on mittarilentoa, ja näkölentoa harjoitetaan lähinnä pienilmailussa.


title: HMS Glowworm

text: HMS Glowworm on ollut kolmen Britannian Kuninkaallisen laivaston aluksen nimenä.


title: Sauruxet

text: Sauruxet oli suomalainen lapsille suunnattu heavy metal -yhtye. Yhtye ilmoitti lopettavansa toimintansa toukokuussa 2012.


title: Sauruxet

text: Vuoden 2011 alussa Mirka Rantanen ajautui välirikkoon yhtyeen levy-yhtiön Sony Musicin kanssa Hevisaurus-hahmojen tavaramerkistä. Tämän seurauksena Rantanen perusti live-kokoonpanossa toimineiden yhtyeen jäsenten kanssa Sauruxet-yhtyeen. Sauruxet päätyivät maksamaan Sony Musicille 100 000€ korvaukset ja hävisivät oikeudet hahmoihin ja nimeen.


title: Jurahevin kuninkaat

text: Jurahevin kuninkaat on Hevisaurus-yhtyeen debyyttialbumi, joka julkaistiin 21. lokakuuta 2009. Vierailevina tähtinä albumilla esiintyvät muun muassa Jens Johansson, Henrik Klingenberg, Mikko Kosonen, Nino Laurenne ja Mikko Salovaara. Heinäkuun alussa julkaistiin radiolevitykseen albumin ensimmäinen single "Jurahevin kuninkaat". Albumin toisena singlenä julkaistiin "Viimeinen mammutti". Korkeimmillaan albumi oli Suomen virallisen listan viidennellä sijalla.


title: LHCb

text: LHCb eli LHC-beauty on yksi Large Hadron Colliderin kuudesta koeasemasta, joka on erikoistunut havaitsemaan b-kvarkkeja. Koeaseman kanssa yhteistyössä työskentelee noin 700 tutkijaa 52 eri instituutiosta ympäri maailman. LHCb:n ilmaisimia käytettiin hiukkasten havaitsemiseen ensimmäisen kerran vuonna 2008, kun LHC:ssä kierrätettiin protoneita.


title: LHCb

text: LHCb-koeaseman massa on 5600 tonnia. Laitteisto on pituudeltaan 21 m, korkeudeltaan 10 m ja leveydeltään 13 m.


title: LHCb

text: Koelaitteisto koostuu useammasta etuilmaisimesta, joista etummaisin sijaitsee lähellä hiukkasten törmäyspistettä. Etuilmaisimet on sijoitettu perättäin 20 metrin matkalle pitkin törmäystunnelia. LHCb-koeasema on erikoistunut havaitsemaan b- ja anti-b-kvarkkeja (B-mesoneja). Hiukkastörmäyksessä syntyneille B-mesoneille on ominaista jatkaa liikerataansa törmänneiden hiukkasten kulkuratojen suuntaisesti. Siksi koeaseman ilmaisimetkin on sijoitettu hiukkastunnelin myötäisesti.


title: LHCb

text: LHCb:n laitteisto mittaa protonien törmäyksestä syntyneiden uusien hiukkasten liikerataa, liikemäärää ja energiaa. LHCb:n ilmaisimia:


title: Crohn ja Colitis

text: Crohn ja Colitis ry on suomalainen vuonna 1984 perustettu valtakunnallinen IBD:tä tai muuta suolistosairautta sairastavien sekä heidän läheistensä etujärjestö. Yhdistyksen keskeisiä toiminta-alueita ovat edunvalvonta ja vaikuttaminen, tiedon välittäminen ja vertaistuen mahdollistaminen. Jäseniä on lähes 8 000. Toimintaa tukee Sosiaali- ja terveysministeriö Veikkauksen tuotoilla.


title: Crohn ja Colitis

text: Tulehduksellisia suolistosairauksia ovat Crohnin tauti sekä colitis ulcerosa eli haavainen paksusuolentulehdus.


title: A Serious Man

text: A Serious Man on yhdysvaltalaisten Joel ja Ethan Coenin kirjoittama, tuottama ja ohjaama draamaelokuva vuodelta 2009. Elokuva kertoo Vanhan testamentin Jobin tarinan moderniin Amerikkaan mukautettuna.


title: A Serious Man

text: Nyt-liitteen kriitikot valitsivat elokuvan vuoden 2009 kymmenen parhaan filmin joukkoon.


title: A Serious Man

text: Tv-Nytissä viisi kriitikkoa antoi elokuvalle tähtiä keskiarvolla 4,0.


title: A Serious Man

text: Vuonna 2016 "A Serious Man" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Brittiralli

text: Brittiralli on vuosittain kesäkuussa järjestettävä viikonlopun kestävä motoristitapahtuma. Tapahtuma on tarkoitettu englantilaisvalmisteisille moottoripyörille, mutta osallistuminen on mahdollista myös muun merkkisillä pyörillä. Ensimmäinen kokoontumisajo pidettiin vuonna 1974, silloin kesän lopulla. Jallu A Niemisen kokoonkutsumana.Vuodesta 1975 alkaen ajankohta on ollut viikkoa ennen juhannusta.


title: Brittiralli

text: Tapahtumapaikaksi pyritään valitsemaan jokin pienempi paikkakunta, jossa ei välttämättä muuten tulisi käytyä tai jossa ei ole muita tapahtumia samanaikaisesti.


title: Niedorp

text: Niedorp on Alankomaiden entinen kunta, joka sijaitsi Pohjois-Hollannin maakunnassa, Länsi-Frieslandin alueella. Sen pinta-ala oli 62,99 km² (josta vettä 1,45 km²). Kunnan asukasluku oli syyskuun 2009 lopussa 12 084. Vuonna 2012 Niedorp, Anna Paulowna, Wieringen ja Wieringermeer yhdistyivät uudeksi kunnaksi nimeltään Hollands Kroon.


title: Savuna ilmaan

text: Savuna ilmaan on suomalainen draamasarja, joka esitettiin MTV3-kanavalla vuonna 2009. Sarjan esittäminen alkoi 13. joulukuuta 2009 ja sitä esitettiin kolmena sunnuntaina kaksi jaksoa illassa. Sarjan on tuottanut Tuotanto Oy Säihky. Sarja julkaistiin DVD:nä syksyllä 2010.


title: Savuna ilmaan

text: Sarja kertoo Panu Miettisestä, joka muuttaa kaupungista maalle ja perustaa pienen K-kaupan. Panu tulee ajaneeksi paikallisen kalansavustamoyrittäjän taloudelliseen ahdinkoon lupaamalla tälle liikoja.


title: Marie Wilson

text: Marie Wilson oik. Katherine Elizabeth Wilson (30. joulukuuta 1916 Anaheim, Kalifornia – 23. marraskuuta 1972 Hollywood, Kalifornia) oli yhdysvaltalainen näyttelijä. Hän näytteli usein stereotyyppistä "tyhmää blondia". Hänellä oli nimirooli Irma Petersonina radiokomediassa "My Friend Irma" ja siihen pohjautuvissa samannimisessä televisiosarjassa sekä elokuvissa "Tontut toverukset" ("My Friend Irma", 1949), ja siihen seuraavana vuonna ilmestyneessä jatko-osassa "Tontut toverukset lännessä" ("My Friend Irma Goes West", 1950). Muita Wilsonin elokuvia olivat muun muassa "Suuri Garrick" ("The Great Garrick", 1937) ja "Mr. Hobbs lähtee lomalle" ("Mr. Hobbs Takes a Vacation", 1962).


title: Marie Wilson

text: Marie Wilson on saanut kolme tähteä Hollywood Walk of Famelle.


title: Out of Myself

text: Out Of Myself on puolalaisen metalliyhtye Riversiden debyyttialbumi. Sen julkaisi Euroopassa The Laser’s Edge vuonna 2004.


title: Kurayoshi

text: Kurayoshi () on Japanin kaupunki Honshūn saarella Chūgokun tai San’inin alueella Tottorin prefektuurissa. Se sijaitsee sisämaassa prefektuurin keskiosassa Tenjinjoen varrella pääkaupunki Tottorin länsipuolella. Kurayoshissa on 49 044 asukasta (vuonna 2015) ja sen pinta-ala on 272,06 neliökilometriä.


title: Kurayoshi

text: Kurayoshin alueella sijaitsivat muinoin Hōkin provinssin pääkaupunki ("kokufu") ja provinssitemppeli. Kaupunkioikeudet Japanin nykyisen kuntalaitoksen puitteissa se sai vuonna 1953. Kurayoshin Utsubuki-Tamagawan kaupunginosassa on säilynyt runsaasti vanhoja Edo- ja Meiji-kausien taloja ja maaseinäisiä varastorakennuksia ("dozō"), ja kaupungissa sijaitsee myös tunnettu, jo 1300 vuotta käytössä ollut Sekiganen kuuma lähde ("onsen"). Kaupungin muihin nähtävyyksiin kuuluvat metsän peittämä Utsubukivuori ja Utsubukin puisto sekä Kurayoshi Park Square -monitoimikeskus. Kurayoshia palvelee JR Nishi-Nihonin San’in-päälinja.


title: Galaktosemia

text: Galaktosemia on peittyvästi periytyvä harvinainen sairaus. Se on aineenvaihduntahäiriö, jossa kyvyttömyys hajottaa galaktoosia aiheuttaa galaktoosikertymiä vereen, kudoksiin ja virtsaan. Tauti voi johtaa vakaviin oireisiin, kuten maksavaurioon ja kehitysvammaisuuteen. Sairauden hoitona on kaiken galaktoosia sisältävän elinikäinen välttäminen. Galaktoosin saanti on erittäin haitallista; hoitamaton galaktosemia on hengenvaarallinen sairaus.


title: Galaktosemia

text: Galaktosemiasta tunnetaan kolme muotoa, joista ensimmäinen (klassinen) on yleisin.


title: Christoph Waltz

text: Christoph Waltz (s. 4. lokakuuta 1956 Wien, Itävalta) on saksalais-itävaltalainen Oscar-palkittu näyttelijä. Waltz esiintyi useissa saksankielisissä elokuvissa ennen maailmanlaajuista läpimurtoaan Quentin Tarantinon elokuvassa "Kunniattomat paskiaiset" (2009), joka nosti hänet kuuluisuuteen. Hän voitti roolistaan parhaan miessivuosan Oscar-, Golden Globe- ja Bafta-palkinnot. Sen jälkeen Waltz esiintyi muutamassa hyvin menestyneessä elokuvassa, mukaan lukien "The Green Hornet", "Vettä elefanteille" ja "Kolme muskettisoturia" (kaikki 2011), kunnes esiintyi jälleen Tarantinon ohjaamassa elokuvassa "Django Unchained" (2012). Hän voitti toisen kerran Oscar-, Golden Globe- ja Bafta-palkinnot parhaasta miessivuosasta. Vuonna 2014 Waltz näytteli elokuvissa "Kaameat pomot 2" ja "Big Eyes", josta hän sai parhaan miespääosan Golden Globe -ehdokkuuden. Hän näyttelee roistoa vuoden 2015 "Bond"-elokuvassa "Spectre".


title: Christoph Waltz

text: Waltz opiskeli laulamista ja oopperaa yliopistossa Itävallassa. 1970-luvun lopulla hän muutti vähäksi aikaa New Yorkiin. Palattuaan Eurooppaan hän työskenteli teattereissa Zürichissä, Hampurissa ja Kölnissä. Waltz muutti silloisen vaimonsa ja lastensa kanssa 1980-luvun lopulla Lontooseen. Hän on näytellyt myös televisiossa muun muassa "Poliisikoira Rexin" jaksossa ”Nukkemurhaaja”. Hänen kuuluisin esiintymisensä on Hans Landan rooli Quentin Tarantinon ohjaamassa elokuvassa "Kunniattomat paskiaiset". Waltz sai roolistaan parhaan näyttelijän palkinnon Cannesin elokuvajuhlilla 2009 ja parhaan miessivuosan Golden Globen 2010, Oscarin 2010 sekä BAFTA:n. Vuonna 2013 Waltz voitti toisen kerran parhaan miessivuosan Golden Globen, BAFTA:n sekä Parhaan miessivuosaroolin Oscarin roolistaan "Django Unchained" -elokuvassa.


title: Christoph Waltz

text: Waltz puhuu sujuvaa saksaa, ranskaa, ja englantia. Kielitaito oli suuressa roolissa Waltzin saadessa osan "Kunniattomat paskiaiset" -elokuvassa, jossa hän esiintyi neljällä kielellä; saksalla, ranskalla, englannilla ja italialla.


title: Christoph Waltz

text: Nykyään Waltz asuu suurimman osan vuodesta Berliinissä.


title: Coregonus

text: Coregonus on lohikaloihin kuuluva siikojen suku. Suvun lajeja esiintyy laajalti halki pohjoisen pallonpuoliskon pohjoisosien viileissä järvivesissä. Jotkin lajit elävät myös meressä ja jokisuissa ja nousevat sisävesiin kutemaan. Suomessa katsotaan yleensä tavattavan kaksi luonnonvaraista "Coregonus"-lajia: siika ("Coregonus lavaretus") ja muikku ("Coregonus albula"). Näiden lisäksi istutettuna esiintyy peledsiika ("Coregonus peled").


title: Coregonus

text: Siikojen suvussa evoluutio on usein ollut hyvin nopeaa. Erilaisia morfologisesti, ekologisesti ja lisääntymiskäyttäytymiseltään erottuvia kantoja on kehittynyt jääkauden jälkeenkin, eri järvissä ja toisaalta saman järven sisällä. Samanlaisia muotoja on myös usein syntynyt itsenäisesti eri järvissä (konvergentti evoluutio). Tämän takia siikojen luokittelu on kauan ollut vaikeaa ja kiistanalaista. Käsitykset lajien lukumäärästä vaihtelevat suuresti. Nykykirjallisuus erottelee joskus noin 70 lajia. Suomessa vallitsevan luokittelutavan mukaan lajeja on kuitenkin vain kymmenkunta.


title: Coregonus

text: Karkeammalla tasolla "Coregonus"-lajit on ryhmitelty kahteen alasukuun, "Coregonus" ("siiat") ja "Leucichthys" ("muikut"). Molekyylibiologiset tutkimukset ovat viitanneet siihen, ettei alasuku "Leucichthys" kuitenkaan edusta luonnollista, monofyleettistä ryhmää. Toisaalta nyt omaan sukuunsa "Stenodus" luettava nelma kuuluisi näillä perusteilla "Coregonus"-sukuun.


title: Coregonus

text: Monet suvun ns. lajeista ovat uhanalaisia tai kuolleet sukupuuttoon. Merkittäviä hävinneiden populaatioiden asuttamia alueita ovat olleet muiden muassa Yhdysvaltojen ja Kanadan alueiden Suuret järvet sekä Euroopan Alppien vuoristossa sijaitsevat järvet. Kaikki siikakalat ovat Bernin sopimuksen III liitteen perusteella suojeltuja.


title: Tinalanka

text: Tinalanka on pehmeää tinasta valmistettua metallilankaa. Se on edullisempaa kuin hopealanka, jota se muistuttaa, ja ruostumatonta toisin kuin rautalanka. Tinalangan ongelmana on se, että se ei tahdo kestää alle +13 asteen lämpötiloja ja muuttuu kiteiseksi muodoksi. Prosessia kutsutaan nimellä tinaruoste.


title: Tinalanka

text: Tinalankaa voi parantaa päällystämällä sitä esimerkiksi hopealla tai tekemällä siitä lejeerinkiä muiden hopealankojen kanssa. Muutama prosentti hopeaa tekee langasta kylmänkestävää ja sitä sanotaan "luulajanlangaksi" valmistuspaikkakunnan Luulajan mukaan.


title: Tinalanka

text: Varhaisimmat skandinaaviset tinalankakoristelöydöt ovat viikinkiajalta Ruotsin Smålandista. Tinalankaa on käytetty erityisesti eteläsaamelaisten keskuudessa koristelankana. He ovat tehneet ainakin 1600-luvulta alkaen poronnahkakoruja, jotka on päällystetty tinalangalla. On tehty esimerkiksi punottuja rannekkeita ja hiussolkia sekä nahkalaukkujen kirjailukoristeita. Taito on Saamenmaalta hiipunut 1800-luvulla, mutta elvytetty uudelleen. On epäilty, että seudun uskonnot ovat vaikuttaneet korutaiteen katoamiseen.


title: Tinalanka

text: Tinalankaa on myrkyttömänä käytetty myös perhonsidonnassa lyijyn asemesta.


title: Tyyppilaji

text: Tyyppilaji on biologinen termi, jota käytetään selvennys- ja tarkennustyökaluna taksonomisessa tutkimustyössä eliölajeja luokiteltaessa ja nimettäessä. Eläintieteessä kunkin eläinsuvun nimen tulisi olla sidottu johonkin suvun yksittäisen lajiin, toisin sanoen tyyppilajiin. Tyyppilajin käsitteellä on suuri merkitys lajien sukunimien määräytymisessä silloin, kun sukujen koostumusta joudutaan muuttamaan, toisin sanoen jos lajeja siirretään suvusta toiseen tai sukuja pilkotaan.


title: Tyyppilaji

text: Yksittäisen eliölajin nimi puolestaan on sidottu tyyppiyksilöön.


title: Glukagonooma

text: Glukagonooma on äärimmäisen harvinainen glukagonia tuottava tyypillisesti pahanlaatuinen haimakasvain. Kasvain johtaa liialliseen glukagonintuotantoon. Tyypillisiä kasvaimen merkkejä ovat ihomuutokset (nekrolyyttinen migratorinen eryteema), diabetes, anemia ja painon lasku. Glukagonooma on kuvattu kirjallisuudessa alle 250 kertaa, ensi kertaa vuonna 1942.


title: Pankreatoblastooma

text: Pankreatoblastooma on äärimmäisen harvinainen lähinnä lapsilla tavattava haimasyöpä. Varhaisella iällä puhkeavassa muodossaan se ei yleensä ole niin aggressiivinen kuin aikuisilla. Pankreatoblastooman ennuste on parempi kuin haimasyövän tavallisesti. Kasvaimen ollessa kokonaan poistettavissa toipuu vähintään 80 % sairastuneista lapsista, mutta levinneen syövän ennuste on erittäin huono. Aikuisiällä esiintyessään pankreatoblastooman ennuste on huono.


title: Pankreatoblastooma

text: Muiden muassa ylävatsakivut, ikterus ja laihtuminen kuuluvat taudin mahdollisiin oireisiin. Sairaus voi myös olla oireeton. Pankreatoblastooma kuvattiin ensi kertaa vuonna 1959. Lääketieteellisessä kirjallisuudessa on kuvattu satakunta tapausta lapsilla ja kuusitoista aikuisilla.


title: Kontioralli

text: Kontioralli on vuosittain heinäkuun alussa järjestettävä moottoripyörien kokoontumisajo, joka järjestettiin ensimmäisen kerran vuonna 1967. Kontiorallissa kokoontumispaikkaa ei kerrota etukäteen, vaan ensin saavutaan kontrollipaikalle, jossa lopullinen määränpää selviää. Kontrollipaikka on tavallisesti alle sadan km:n päässä lopullisesta määränpäästä. Kokoontumiset ovat useimmiten olleet Itä- ja Pohjois-Suomen alueella pohjoisinta Lappia myöten. Tapahtumaan osallistuu vuosittain yli 1500 motoristia.


title: Kontioralli

text: Tapahtumassa jaetaan "kontiopalkintoja", jotka myönnetään pisimmän matkan tehneelle kevytmoottoripyöräkuljettajalle, suomalaiselle mies- ja naiskuljettajalle, ulkomaalaiselle mies- ja naiskuljettajalle sekä osallistujien ikäseniorille. Myös muita palkitsemisperusteita on ollut vuosien varrella.


title: Tymooma

text: Tymooma on kateenkorvasta lähtevä yleensä hyvänlaatuinen kasvain. Se on harvinainen, mutta liittyy erityisen kiinteästi tiettyihin sairauksiin, kuten myasthenia gravikseen. Hyvänlaatuisen tymooman ennuste on erinomainen. Myös pahanlaatuisia tymoomia tavataan. Joskus kateenkorvan syöpä ei aiheuta lainkaan oireita. Mahdollisia merkkejä ovat jatkuva yskä, rintakipu ja hengitysvaikeudet. Tyypillisin hoitomuoto on leikkaus.


title: Myasthenia gravis

text: Myasthenia gravis on lihasheikkoutta ja -väsyvyyttä aiheuttava autoimmuunisairaus, joka kohdistuu hermo-lihasliitokseen.


title: Myasthenia gravis

text: Sairauksen tarkka kulku vaihtelee, mutta se alkaa usein silmälihasoireilla: kaksoiskuvina ja silmäluomen roikkumisena. On tavallista, että oireet ovat aamulla lievemmät. Sairaus voi rajoittua silmälihaksiin (noin 15 % potilaista), tai yleistyä muille alueille. Infektiot voivat aiheuttaa myasthenia gravis -oireiden äkillisen pahenemisen, "myasteenisen kriisin". Myasthenia graviksesta kärsiville voi ilmaantua tymoomia, kateenkorvasta lähtöisin olevia kasvaimia. Ne ovat yleensä hyvänlaatuisia.


title: Myasthenia gravis

text: Hermo-lihasliitoksen välittäjäaineena toimii normaalisti asetyylikoliini. Myasthenia gravista potilailla postsynaptiset asetyliilikoliinireseptorit vaurioituvat autoimmuunireaktion vaikutuksesta, ja niiden lukumäärä vähenee. Syytä autoimmuunireaktion käynnistymiseen heillä ei tunneta.


title: Myasthenia gravis

text: Tyypillisesti käytetään lääkkeitä jotka lisäävät asetyylikoliinin tehoa hermo-lihasliitoksessa. Tällainen on esimerkiksi, neostigmiini, joka vaikuttaa inhiboimalla asetyylikoliinia pilkkovaa asetyylikoliiniesteraasia. Lisänä voidaan käyttää autoimmuunireaktiota vaimentavaa lääkitystä. Joissain tapauksissa saatetaan turvautua myös tymektomiaan eli kateenkorvan poistoleikkaukseen.


title: Myasthenia gravis

text: Myasthenia graviksen esiintyvyys on noin 1 henkilö 200 000:sta. Suomessa sitä sairastaa 600–700 henkeä. Oireet ilmaantuvat yleensä 20–30 vuotiaana (enimmäkseen naisilla), tai 60–70 vuotiaana (enimmäkseen miehillä).


title: Pesäpallon SM-sarja 1948

text: Pesäpallon SM-sarjassa 1948 Helsingin Pallonlyöjät putosi mestaruussarjasta lopullisesti. Lahti ja Hamina päätyivät tasapisteisiin, ja mestaruuden ratkaisemiseksi tarvittiin uusinnat.


title: Pesäpallon SM-sarja 1948

text: Tasapisteissä järjestyksen sarjassa määrää juoksusuhde.


title: Pesäpallon SM-sarja 1948

text: Pesä-Peikot, Seinäjoki, Helsingin Pallonlyöjät ja Haminan Ponteva putosivat sarjasta.


title: Pesäpallon SM-sarja 1948

text: Sarjaan nousivat Tampereen Pyrintö ja Vimpelin Veto Suomensarjasta, Kuusankosken Puhti kiintiöllä ja lisäksi Tainionkosken Tähti (TUL), joka voitti Suomensarjalaisten ja TUL:n joukkueiden välillä järjestetyn karsinnan.


title: Pesäpallon SM-sarja 1948

text: Mestarijoukkue: Pentti Paavola (lukkari), Otso Paavola (sieppari), Onni Paavola (1-vahti), Mauri Mäkelä (2-vahti), Pentti Hattari (polttaja), Mauno Reila (3-vahti), Olli Saressalo (2-vara), Eero Vuorio (3-vara), Leo Saressalo (koppari), Kalle Haapaniemi, Sakari Saressalo.


title: Pesäpallon SM-sarja 1948

text: Kunnarista 2 pistettä.


title: Pesäpallon SM-sarja 1948

text: Loppuottelut


title: Pesäpallon SM-sarja 1948

text:
Alli Mäkelä (o.s.Pokela),
Anna-Maija Jaakkola,
Kaarina Palmu (o.s. Latvala),
Leena Liikala (o.s. Jaakkola),
Liisa Kujala,
Maija Mäkinen,
Marjatta Mäkinen,
Martta Männikkö,
Sirkka Männikkö,
Valma Mäkinen,
Valma Hirvelä,
Nelma Jaakkola,
Rauni Jaakkola


title: Erik Barnouw -palkinto

text: Erik Barnouw -palkinto on Organization of American Historiansin jakama palkinto, joka voidaan myöntää Yhdysvaltain historiaa tai sen tutkimusta ansiokkaasti käsittelevälle dokumenttielokuvalle tai televisio-ohjelmalle. Palkinto on nimetty joukkotiedotukseen erikoistuneen historioitsija Erik Barnouw'n mukaan. Palkinto jaettiin ensimmäisen kerran vuonna 1983, ja niitä myönnetään vuosittain 1-2 kappaletta.


title: TUL:n pesäpallomestaruus 1948

text: Työväen Urheiluliiton pesäpallomestaruus 1948 ratkesi äärimmäisen niukasti Kuusankosken Puhdin eduksi. Ratkaisevan pisteen Työväen Mailapojat menettivät Haminan Pontevaa vastaan käydyssä ottelussa (8-8), joka kuului myös Suomen Mestaruussarjaan.


title: TUL:n pesäpallomestaruus 1948

text: Kuusankoski nousi suoraan ja Tainionkosken Tähti karsintasarjan kautta Suomen mestaruussarjaan, jossa Työväen Mailapojat jo entuudestaan pelasi. Vuonna 1949 solmittiin PPL:n ja TUL:n välillä yhteistyösopimus, joka kattoi kaikki sarjat. TUL:n mestaruussarjaa ei pelattu enää sarjamuotoisena.


title: Pesäpallon miesten Mestaruussarjan kausi 1949

text: Pesäpallon Suomen mestaruus 1949 meni Lahden Mailaveikoille, vaikka joukkue hävisikin kärkikamppailun Jyväskylän Kirille jo sarjan toisella kierroksella. Kirin kohtaloksi muodostuivat pistemenetykset Tampereen Pyrinnölle ja Kuusankosken Puhdille, nekin jo toukokuulta. Molemmat kärkijoukkueet pelasivat loppukauden puhtaasti, ja Lahden hankkima pisteen etumatka säilyi loppuun saakka. Tyvipäässä jouduttiin tekemään tarkkoja laskutoimituksia putoajien selvittämiseksi.


text: Tähti, Vimpeli ja Riihimäki putosivat sarjasta.


text: Mestarijoukkue: Vilho Kokkonen (lukkari), Pertti Jantunen (sieppari)), Leo Hannula (1-vahti), Juha Broman (2-vahti), Antti Elomaa (polttaja), Eero Nurminen (3-vahti), Pertti Ahonen (2-vara), Jouko Valkki (3-vara), Taisto Lehto (koppari), Jarmo Suokas (3-vara), Tapio Laurén.


text: Kunniajuoksusta sai 2 pistettä!


text: Paras Etenijä: Esko Salminen, PT.


text: E.Meilahti ja P.Paavola päätyivät samaan pistemäärään, mutta Meilahden juoksut oli lyöty useammassa ottelussa.


text: Mestaruussarjan parhaaksi pelaajaksi valittiin Paul Vainio.


title: TUL:n pesäpallomestaruus 1949

text: Työväen Urheiluliiton pesäpallomestaruus 1949 ratkaistiin cup-kilpailuna siten, että kolme parasta joukkuetta pelasivat lopulta turnauksen mitalisijoista.


title: TUL:n pesäpallomestaruus 1949

text: Työväen Mailapojat TUL:n mestariksi.


title: Kärry

text: Kärry tarkoittaa seuraavia asioita:


title: Kärry

text: Kärry tarkoittaa myös seuraavia kärryn muunnelmia:


title: Sisko (nimi)

text: Sisko on suomalainen naisen etunimi. Nimi johtuu lähisukulaisuutta merkitsevästä sanasta sisko eli sisar, joka on tullut käyttöön myös etunimenä samaan tapaan kuin Veli esiintyy miehen etunimenä. Siskon nimipäivä on 26. marraskuuta.


title: Sisko (nimi)

text: Vuoden 2009 loppuun mennessä nimi Sisko on Suomessa annettu 29 540 henkilölle.


title: Kumulaatio

text: Kumulaatio eli juttujen yhtyminen tarkoittaa, että samassa oikeudenkäynnissä tutkitaan ja ratkaistaan useita kanteita yhdessä. Tällä pyritään saavuttamaan oikeudenkäynnin päämäärä mahdollisimman nopeasti ja vähin kustannuksin (prosessiekonomia) sekä välttämään ristiriitaiset tuomiot. Kumulaatio esiintyy useassa muodossa sekä riita-asioiden että rikosasioiden oikeuskäsittelyssä. Kumulaatio edellyttää, että kanteet on nostettu samassa tuomioistuimessa ja tämä on toimivaltainen käsittelemään yhdistetytkin kanteet. Kumulaation edellytyksenä on yleensä myös se, että kanteet on nostettu ennen oikeudenkäynnin valmistelun päättymistä.


title: Kumulaatio

text: Siviiliprosessissa eli oikeudenkäynnissä riita-asiassa kumulaation muotoja ovat


title: Kumulaatio

text: Rikosasian oikeudenkäynnissä pääsääntönä on, että saman syytetyn eri rikoksista saamat syytteet käsitellään yhdessä (laki oikeudenkäynnistä rikosasioissa, 689/1997, 4:3). Samoin kumuloidaan eri syytettyjen samasta rikoksesta saamat syytteet (689/1997, 4:4). Lisäksi jos asian selvittämiselle on eduksi, voidaan eri syytettyjen eri rikoksia koskevat syytteet käsitellä yhdessä (689/1997, 4:5). Kumulaatiomahdollisuudet lisääntyivät, kun Suomessa 1990-luvun alkupuolella siirryttiin yhtenäisrangaistusjärjestelmään.


title: Kumulaatio

text: "Adheesioprosessiksi" kutsutaan oikeudenkäyntiä, jossa rikosasian yhteyteen kumuloidaan yksityisoikeudellinen vaatimus. Juttujen yhdistämisen edellytyksenä on se, että kanteet perustuvat yhteiseen tosiseikastoon (689/1997, 3 luku). Oikeudenkäyntimenettelyn selkeä pääsääntö on, ettei riita-asiaa ja rikosasiaa yhdistetä. Tätä kutsutaan erillisyys- eli separaatioperiaatteeksi. Tästä pääsäännöstä voidaan poiketa, kun toimitaan adheesioperiaatteen mukaisesti.


title: Kansatiede

text: Kansatiede eli etnologia on ihmisyhteisön henkisen ja aineellisen kulttuurin tutkimusta


title: Corpus Hippocraticum

text: Corpus Hippocraticum on Hippokrateen nimiin laitettujen teosten kokoelma, joka sisältää noin 70 antiikin kreikkalaista lääketieteellistä teosta. Suurimman osan kirjoittajasta ei ole tietoa.


title: Corpus Hippocraticum

text: Kokoelmaan luetut teokset ovat sekä sisällöltään, iältään että tyyliltään vaihtelevia, ja siksi ne eivät voi olla peräisin yhdeltä henkilöltä. Yhdenkään ei tiedetä varmuudella olevan peräisin Hippokrateelta itseltään, vaikkakin jotkut tutkijat ovat tästä erimielisiä.


title: Corpus Hippocraticum

text: Teokset ovat todennäköisesti Hippokrateen koulukunnan oppilaiden kirjoittamia, mahdollisesti satoja vuosia Hippokrateen kuoleman jälkeen. Antiikin aikana teokset laitettiin kuitenkin Hippokrateen nimiin, ja niiden sisältämät opetukset seuraavat hänen periaatteitaan. Kokoelma saattaa olla Kosin saarella toimineen lääketieteellisen koulukunnan kirjaston jäännökset, tai se on saatettu toimittaa 200-luvulla eaa. Aleksandriassa. Osa teksteistä on kuitenkin peräisin myös Knidoksella toimineelta koulukunnalta.


title: Corpus Hippocraticum

text: Kokoelma sisältää oppikirjoja, luentoja, tutkielmia, muistiinpanoja ja filosofisia esseitä erilaisista lääketieteellisistä aiheista, ilman mitään erityistä järjestystä. Teokset on kirjoitettu erilaisille yleisöille, sekä ammattilaisille että maallikoille, ja ne on joskus kirjoitettu päinvastaisista näkökulmista; kokoelmaan kuuluvien teosten esittämien näkemysten välillä on joskus merkittäviä ristiriitoja.


title: Corpus Hippocraticum

text: Eräs merkittävä osa teoksista sisältää tapauskertomuksia, yhteensä 42 kappaletta. Näistä suurin osa, 25, johti potilaan kuolemaan. Suurin osa teosten kuvaamista taudeista on luonteeltaan endemisiä: vilustumisia, ravitsemukseen liittyviä, keuhkokuumeita jne.


title: Corpus Hippocraticum

text: Koko tekstikorpus on kirjoitettu joonialaisella murteella, vaikka Kos sijaitsi alueella, jossa puhutaan doorilaista murretta. Tätä voi verrata siihen, että renessanssiajan tieteilijät käyttivät teoksissaan latinaa oman kansankielensä sijaan.


title: Corpus Hippocraticum

text: Kokoelman kirjoitustyyliä on arvostettu kauan, ja sitä on kuvattu selkeäksi, tarkaksi ja yksinkertaiseksi. Sitä on pidetty myös objektiivisena ja ytimekkäänä, vaikkakin myös koruttomana ja totisena. Kaikkia kokoelman teoksia ei ole kirjoitettu tällaisella ”lakonisella” tyylillä, mutta suurin osa on; tällaisen tyylin käyttäminen oli hippokraattinen käytäntö.


title: Corpus Hippocraticum

text: Koko tekstikorpus painettiin ensimmäisen kerran latinankielisenä vuonna 1525. Sen toimitti Marcus Fabius Calvus Roomassa. Ensimmäinen kokonainen kreikankielinen laitos ilmestyi seuraavana vuonna Venetsiassa.


title: Corpus Hippocraticum

text: Merkittävimpiin laitoksiin kuuluu Émile Littrén toimittama versio. Hän käytti 22 vuotta (1839-1861) korpuksen tutkimiseen. Hänen laitoksensa on oppinut, mutta joskus epätäsmällinen. Toinen huomattava laitos on Franz Z. Ermerinsin Utrechtissa vuosien 1859 ja 1864 välillä toimittama. Vuodesta 1967 on ilmestynyt tärkeä nykyaikainen laitos Collection Budé -kokoelmassa Jacques Jouannan johdolla. Se sisältää kreikankielisen tekstin, ranskankielisen käännöksen sekä kommentaarin. Merkittäviin kaksikielisiin laitoksiin kuuluu myös "Corpus medicorum graecorum" -kokoelmassa julkaistu saksan- ja ranskankieliset käännökset sisältävä laitos. Sitä julkaisee Berliinissä Akademie-Verlag.


title: Corpus Hippocraticum

text: Tunnetuin teos hippokraattisten tekstien joukossa on "Hippokrateen vala", joka on merkittävä virstanpylväs lääketieteen etiikassa. Vala on sekä filosofinen että käytännöllinen; se ei käsittele pelkästään abstrakteja periaatteita, vaan myös sellaisia käytännöllisiä asioita kuten munuaiskivien poistamista tai opettajan auttamista taloudellisesti. Vala on monimutkainen eikä se todennäköisesti ole yhden henkilön kirjoittama. Valaa käytetään edelleen, mutta ei useinkaan ikänsä vuoksi alkuperäisessä muodossaan.


title: Corpus Hippocraticum

text: Teoksia on jaoteltu useilla eri tavoilla. Littré on jaotellut ne seuraavasti:


title: Corpus Hippocraticum

text: Luokka I - teokset, joita on pidetty aitoina Hippokrateen teoksinaLuokka II - Polyboksen teoksetLuokka III - Hippokratesta varhaisemmat teoksetLuokka IV - Hippokrateen koulukunnan kirjoitukset, Hippokrateen aikalaiset tai oppilaatLuokka V - teokset, jotka ovat vain poimintoja ja muistiinpanojaLuokka VI - tuntemattoman ennen Aristotelesta eläneen tekijän tutkielmat, jotka muodostavat omanlaisensa kirjoitusten joukonLuokka VII - Leofaneen teoksetLuokka VIII - Hippokratesta myöhäisemmät teokset, kirjoitettu suunnilleen Aristoteleen ja Praksagoraan aikanaLuokka IX - joukko tutkielmia, katkelmia ja kokoomateoksia, joita kukaan antiikin aikainen kriitikko ei lainaaLuokka X - nykyisin kadonneet teokset, jotka ovat kuuluneet kokoelmaanLuokka XI - apokryfiset kirjoitukset, kirjeet ja keskustelut


title: Viljo Halmeenmäki

text: Viljo Evald Halmeenmäki (sukunimi aik. "Sjöstedt"; 26. tammikuuta 1897 Tervola – 6. elokuuta 1971 Hämeenlinna) oli suomalainen toimittaja ja lastenkirjailija.


title: Pop & Jazz konservatorio Lappia

text: Pop & Jazz konservatorio Lappia on Torniossa sijaitseva musiikkialan ammatillista koulutusta antava oppilaitos, jossa voi opiskella muusikon tai musiikkiteknologin ammattiin. Opinnot suuntautuvat rytmimusiikkiin. Hallinnollisesti Konservatorio kuuluu Ammattiopisto Lappiaan.


title: Teneguia

text: Teneguía on tulivuori, joka sijaitsee Kanariansaariin kuuluvalla La Palman saarella. Teneguían viimeisin purkaus tapahtui lokakuussa 1971.


title: Tyreoidiitti

text: Tyreoidiitti on yleisnimitys kilpirauhasen tulehduksille, joita voi aiheutua esimerkiksi autoimmuunihäiriöstä. Eräitä tyreoidiitin muotoja ovat Hashimoton tyreoidiitti (yleisin kilpirauhastulehdus) ja subakuutit tyreoidiitit. Eri tulehdusmuotojen oireet poikkeavat täysin toisistaan.)


title: Matti M. Ilkka

text: Matti Mikael Ilkka (3. helmikuuta 1896 Pieksämäki – 11. syyskuuta 1971) oli suomalainen toimittaja ja tietokirjailija. Hän työskenteli muun muassa "Ikaalinen"-sanomalehden päätoimittajana, ja myöhemmin 1920-luvulla Suomen Siipikarjanhoitajain Liiton sihteerinä ja "Siipikarja"-lehden toimittajana.


title: Matti M. Ilkka

text: Suomen sisällissodassa hän osallistui Ikaalisten rintaman taisteluihin valkoisten joukoissa.


title: Tiorikkihappo

text: Tiorikkihappo (HSO) on yksi rikin happihapoista. Rakenteeltaan se muistuttaa rikkihappoa, mutta yksi rikkihapon happiatomeista on korvautunut rikkiatomilla. Happo itsessään on pysymätön, mutta sen suolat, tiosulfaatit ovat pysyviä.


title: Tiorikkihappo

text: Tiorikkihappo on vahva happo ja sen pK arvot ovat 0,6 ja 1,74. Tiorikkihappo hajoaa yli 0 °C lämpötilassa ja kosketuksissa veden kanssa. Sen hajoamistuotteita ovat rikkidioksidi, rikkivety ja rikki.


title: Tiorikkihappo

text: Tiorikkihappoa voidaan valmistaa vedettömänä matalissa lämpötiloissa, jolloin tuote on väritöntä öljymäistä nestettä. Tiorikkihappoa voidaan valmistaa −78 °C lämpötilassa klooririkkihaposta ja vetysulfidista, tiosulfaattisuoloista, kuten natriumtiosulfaatista, ja suolahaposta tai vetysulfidin ja rikkitrioksidin välisellä reaktiolla. Liuottimena käytetään dietyylieetteriä


title: Prince of Persia (elokuva)

text: Prince of Persia: The Sands of Time on Mike Newellin ohjaama vuoden 2010 toiminta-/seikkailu-/fantasiaelokuva. Elokuvan ovat käsikirjoittaneet Jordan Mechner, Boaz Yakin, Doug Miro ja Carlo Bernard. Tuottajana toimi Jerry Bruckheimer. Elokuva perustuu , jonka on kehittänyt ja julkaissut Ubisoft Montreal. Elokuvan päärooleissa ovat Jake Gyllenhaal, Gemma Arterton, Ben Kingsley ja Alfred Molina.


title: Prince of Persia (elokuva)

text: "Prince of Persia: The Sands of Time" on tällä hetkellä toinen Walt Disney Picturesin elokuva, jonka ikäraja on PG-13 (ensimmäisen ollessa "Pirates of the Caribbean" -elokuvasarja). Vaikka elokuva perustuu "" -peliin, siinä on elementtejä myös "" ja "" -jatko-osista.


title: Prince of Persia (elokuva)

text:
Elokuvan alussa kerrotaan kuinka köyhästä katulapsesta, Dastanista, tulee Persian prinssi. Tämän jälkeen Dastan ja hänen prinssi-veljiensä Tus ja Garsiv hyökkäävät juokkoineen "Pyhään kaupunkiin" Alamutiin. Hyökkäyksen syynä on se, että persialainen vakoilija on nähnyt siellä asepajan, jossa valmistetaan miekkoja viholliselle. Persialaisten vallattua kaupungin Dastan saa käsiinsä erikoisen tikarin, jota yritetään kuljettaa salaa pois kaupungista. Ennen kuin Dastan ehtii selvittää tikarin tarinan, hänen isänsä, Persian kuningas, saapuu kaupunkiin ja suuret juhlat alkavat. Juuri ennen juhlia vanhin prinssi ja Dastanin isoveli Tus antaa Dastanille eräänlaisen kaavun, jotta tämä voisi antaa sen kuninkaalle lahjana. Juhlissa kuningas vastaanottaa lahjan ja laittaa kaavun päälleen. Yhtäkkiä kaapu alkaa polttaa kuninkaan ihoa, eikä kukaan saa sitä pois. Lopulta kuningas kuolee, ja Dastan joutuu pakenemaan henkensä edestä veljiensä luullessa häntä murhaajaksi. Apunaan nuorella prinssillä on Alamutin kaunis mutta itsepäinen prinsessa Tamina. Yhdessä he pakenevat kaupungista, ja vähitellen tikarin tarina ja kuninkaan kuolema alkavat selvitä Dastanille.
Episodi-lehdessä neljä kriitikkoa antoi elokuvalle pisteitä keskiarvona 2,00.


title: Peace & Love

text: Peace & Love on ruotsalainen kulttuuritapahtuma, jota on järjestetty Borlängessä vuodesta 1999. Vuonna 2011 lippuja myytiin yli 50 000 kappaletta, ja tapahtuma on Ruotsin vuoden suurin.


title: Peace & Love

text: Ensimmäiset Peace & Love -juhlat järjestettiin 1999. Vuosien mittaan juhlat ovat kasvaneet. 2007 perustettiin Peace & Love AB -yhtiö. Vuonna 2008 Peace & Love -juhlat ja Hultsfred-juhlat olivat Borlängessä, ja vierailijoita oli 25 000 kappaletta.


title: Peace & Love

text: Peace & Loven pysyvä sanoma on moninkertainen yhteisyys ja ymmärrys. Sanoma tulee esille joka vuosi uutena teemana. Teemoja ovat olleet:Kun festivaalit järjestettiin ensimmäistä kertaa vuonna 1999, ne pidettiin Bolanchen kapakassa Borlängen keskustassa. Seuraavana vuonna ne siirrettiin nuorison disko Cosmoziin, mutta sijoitettiin osittain myös Folkets Parkiin. Vuonna 2001 juhlat saivat nykyisen muotonsa: ne siirrettiin Borlängen keskustaan ja kävijöitä oli sinä vuonna 3000. Seuraavana vuonna vierailijoita oli 8000. Vuosien 2004-2005 aikana juhlan kävijämäärä kasvoi 10 000:een päivässä. Seuraavana vuonna myytiin 15 000 lippua joka päivä. Myytyjen lippujen määrä oli 2007 Peace & Love -juhlilla noin 20 000 kappaletta.


title: Aallottaret

text: Aallottaret op. 73 on Jean Sibeliuksen vuonna 1914 säveltämä sinfoninen runo.


title: Aallottaret

text: Yhdysvaltalainen säveltäjä Horatio Parker tilasi Stoeckelin mesenaattipariskunnan valtuuttamana Sibeliukselta 1913 sinfonisen runon Norfolkin, Connecticut, seuraavana vuonna pidettäville musiikkijuhlille. Sibelius sävelsi teoksen maaliskuun 1914 aikana ja lähetti teoksen ensimmäisen version nimellä "Rondo der Wellen" huhtikuun alussa. Hän sai pian kutsun tulla johtamaan teos itse kantaesitykseen. Sibelius teki vielä Yhdysvalloissa muutoksia teokseen, koska katsoi merimatkallaan oppineensa tuntemaan valtameren paremmin. Konsertissa 4. kesäkuuta esitettiin "Aallottarien" lisäksi myös "Pohjolan tytär" ja säveltäjän varhaisempia, tunnetumpia teoksia. Konsertti oli suuri menestys, ja muiden muassa kriitikko Olin Downes kirjoitti tämän olleen harvoja kertoja, kun hän oli tuntenut olevansa maailmanneron edessä.


title: Aallottaret

text: "Aallottarissa" on runsaasti impressionistisia piirteitä, vaikka teos edustaa sointujen yhdistelyn klassisine sääntöineen enemmän myöhäisromantiikkaa. Sibelius käyttää staattisia sointikenttiä ja bassoäänessä usein toonikan sijasta muita säveliä. Teoksessa voidaan erottaa pointillistinen ”Aallotarteema” ja motiiviseen kehittelyyn pohjaava ”Valtameriteema”. Erik Tawaststjernan mukaan ”Sibeliuksen voi ajatella kuvaavan merta aamunkoitosta keskipäivän korkeuteen sarjana episodeja, joissa veden nymfien kepeä leikki vaihtelee raskaamman Okeanos-elementin kanssa”. Sibelius itse mainitsi päiväkirjamerkinnässään teoksen olevan sukua hänen neljännelle sinfonialleen.


title: Aallottaret

text: "Aallottariin" tarvitaan Sibeliuksen muuhun tuotantoon nähden epätavallisen suuri orkesteri:


title: Titaanien taistelu (vuoden 2010 elokuva)

text: Titaanien taistelu () on vuonna 2010 ilmestynyt toiminta-/seikkailufantasiaelokuva. Se on uudelleenfilmatisointi vuoden 1981 elokuvasta "Jumalten taistelu", joka perustui löyhästi kreikkalaiseen myyttiin Perseuksesta. Elokuvan on ohjannut Louis Leterrier ja pääosaa näyttelee Sam Worthington.


text: Elokuva tarkoitettiin tavalliseksi 2D-elokuvaksi, mutta se muutettiin jälkituotannossa 3D-versioksi. Elokuvaohjaaja James Cameron piti ratkaisua virheenä, sillä hänen mielestään korkeatasoista 3D-versiota ei voi tehdä parissa viikossa. Elokuva sai kriitikoilta pääasiassa huonoja arvosteluja. Rotten Tomatoes -sivuston mukaan 29 prosenttia arvosteluista oli positiivisia.


title: ENTSO-E

text: ENTSO-E () on 2009 toimintansa aloittanut eurooppalainen kantaverkkoyhtiöiden yhteistyöjärjestö. Sen tehtävänä on Euroopan Unionin sähkömarkkinoiden kehittäminen ja kantaverkkoyhtiöiden yhteistyön parantaminen. Järjestö korvasi aiemmin Euroopassa toimineet yhteistyöjärjestöt, joita olivat NORDEL, UCTE, BALTSO, UKTSOA, ATSOI ja ETSO.


title: ENTSO-E

text: Järjestö jakautuu viiteen alueelliseen ryhmään, jotka vastaavat vanhoja järjestöjä:


title: Hashimoton tyreoidiitti

text: Hashimoton tyreoidiitti eli Hashimoton tauti on autoimmuunihäiriöstä johtuva tyreoidiitti eli kilpirauhastulehdus. Se aiheuttaa struuman. Krooninen tulehdustila voi johtaa kilpirauhasen vajaatoimintaan. Yleensä aikuisiällä puhkeava sairaus on 5–10 kertaa yleisempi naisilla kuin miehillä. Hakaru Hashimoto kuvasi mukaansa nimetyn sairauden vuonna 1912.


title: Užupis

text: Užupis () on Liettuan pääkaupungin Vilnan kaupunginosa, joka sijoittuu osin Vilnan vanhaankaupunkiin, UNESCOn maailmanperintöluettelokohteeseen. Paikan nimi tarkoittaa "toisella puolella jokea"; kyseinen joki on Vilnia, josta koko kaupunki on saanut nimensä. Alue on ollut pitkään taiteilijoiden suosima, ja sitä on usein verrattu Pariisin Montmartreen. Alueella on gallerioita, taiteilijoiden työhuoneita ja kahviloita. Alue julistautui 1997 itsenäiseksi "Užupisin tasavallaksi" ja on mikrovaltio.


title: Užupis

text: Užupis on suhteellisen pieni ja eristynyt alue. Vilnia-joki erottaa sen vanhastakaupungista, ja toinen puoli alueesta on jyrkkien mäkien sekä neuvostoaikaisen teollisuusalueen rajaama. Ensimmäisen sillan vanhaankaupunkiin rakensivat 1500-luvulla aluetta asuttaneet Liettuan juutalaiset.


title: Užupis

text: Suurin osa alueen juutalaisista asukkaista kuoli holokaustin uhrina, ja myöhemmin neuvostoliittolaiset tuhosivat alueen juutalaisen hautausmaan. Alueella sijaitsee yhä yksi kaupungin vanhimmista hautausmaista, Bernardinen hautausmaa.


title: Užupis

text: Paikalle jäi holokaustin jälkeen autioita taloja, joihin muutti pian asunnottomia ja muita irtolaisia. Ennen kuin Liettua julistautui itsenäiseksi 1990, alue oli Vilnan laiminlyödyimpiä. Siellä oli paljon purkukuntoisia ja asuinkelvottomia taloja. Taiteilijat ja muut boheemit ovat suosineet aluetta neuvostoajoista alkaen ja nuoret taiteilijat ovat vallanneet hylättyjä taloja omaan käyttöönsä.


title: Užupis

text: Alueella on asunut muun muassa symbolismin ja jugendtyylin edustajiin kuuluva kuvataiteilija ja säveltäjä Mikalojus Konstantinas Čiurlionis.


title: Užupis

text: Vuonna 1997 asukkaat julistivat alueen "Užupisin tasavallaksi" ("Užupio Res Publika"). Samalla julkistettiin alueen oma lippu, presidentti, valuutta, perustuslaki ja noin 12 henkilön armeija. Tasavallan perustamista juhlitaan vuosittain 1. huhtikuuta Užupisin päivänä. Tällä hetkellä presidentin virassa toimii runoilija, muusikko ja elokuva-ohjaaja Romas Lileikis. Tasavallan toiminta ilmenee pitkälti erilaisina taidehankkeina. Ensimmäisenä suurena projektinaan presidentti Lileikis oli mukana pystyttämässä Vilnaan pronssista Frank Zappan patsasta. Patsaan veisti liettualainen Konstantinas Bogdanas, joka ennen vallankumousta valoi V. I. Leninin rintakuvia. Ulkopolitiikasta vastaa Tomasz Czepaitis. Suomessa Užupisin tasavaltaa edustaa neljä suurlähettilästä, jotka toimivat Tampereen, Pispalassa toimivasta Hirvitalon kulttuurikeskuksesta käsin. Tämän lisäksi ulkoministeri Czepaitis nimitti Užupisin teatterisuurlähettiläiksi – toimialueenaan koko maailma – ohjaaja Kristian Smedsin ja tuottaja Jukka Hyde Hytin vuonna 2005. Vilnan entinen pormestari Artūras Zuokas asuu Užupisissa ja osallistuu toisinaan tasavallan järjestämiin tapahtumiin.


title: Užupis

text:
Užupisin tasavallalla on neljä kunniakansalaista, Jonas Mekas, 14. dalai-lama, Ugnė Karvelis ja Zenonas Šteinys.
Užupisin tasavallan perustuslain 41. artiklaa on käännetty useille eri kielille, myös suomeksi, ja ne ovat seinällä Paupio-kadun varrella. Osia näistä artikloista voi pitää ikään kuin perustuslaillisina, ja ne kertovat kansalaisten oikeuksista. Esimerkiksi artikla 5 kuuluu: ”Ihmisellä on oikeus yksilöllisyyteensä.” Osa artikloista antaa ainoastaan viitteitä tasavallan periaatteista. Esimerkkejä näistä rajatapauksista ovat muun muassa seuraavat artiklat:Joukko artikloista liittyy toisiinsa, esimerkiksi artiklat Perustuslaki voidaan ymmärtää siten, että kaikilla tasavallassa elävillä ja toimivilla on oikeus elämään mielihalujensa ja toiveidensa mukaisesti. Osaa tekstistä voidaan pitää kannanottona luonnon oikeuksien puolesta.
Enkelipatsas julkistettiin keskusaukiolla 4. huhtikuuta 2001. Teos symboloi alueen taiteellista vapautta. Aikaisemmin paikalla oli tilapäiseksi suunniteltu munaveistos. Patsaan vaihdon yhteydessä muna myytiin huutokaupassa 10 200 litillä.


title: Ángel Dealbert

text: Ángel Dealbert Ibáñez (s. 1. tammikuuta 1983 Castellón de la Plana, Castellónin maakunta, Espanja) on espanjalainen jalkapalloilija, joka edustaa venäläistä Kuban Krasnodaria.


title: Ángel Dealbert

text: Dealbert on Castellónin kasvatti. Käytyään läpi eri juniori-ikäluokat hän nousi kaudella 2001–2002 tuolloin Espanjan kolmanneksi korkeimmalla sarjatasolla Segunda División B:ssä pelanneeseen seuran edustusjoukkueeseen, jossa hän debytoi 20. huhtikuuta 2002 ottelussa Benidormia vastaan. Hän vakiinnutti paikkansa joukkueessa kaudella 2003–2004 ja oli avainpelaajia, kun se seuraavalla kaudella nousi Segunda Divisióniin. Neljän Segundassa pelaamansa kauden aikana hänestä kasvoi yksi sarjan parhaista puolustajista, ja hän toimi myös Castellónin kapteenina.


title: Ángel Dealbert

text: Dealbertin sopimus Castellónin päättyi kesäkuussa 2009, ja kaudeksi 2009–2010 hän siirtyi korkeimman sarjatason Valenciaan, jonka kanssa hän teki kolmevuotisen sopimuksen. Hän debytoi Valenciassa 20. elokuuta 2009 Eurooppa-liigan karsintaottelussa Stabækia vastaan ja Primera Divisiónissa kymmenen päivää myöhemmin kauden avauskierroksen ottelussa Sevillaa vastaan.


title: Troikka

text: Troikka (, sananmukaisesti ”kolmikko”) on perinteinen venäläinen kolmivaljas. Troikka eroaa muista kolmen hevosen valjakoista siten, että kaikki kolme hevosta valjastetaan rinnakkain. Keskimmäisellä hevosella on luokki ja länget, reunahevosilla silavaljaat. Troikkaa on perinteisesti ajettu siten, että keskihevonen ravaa ja reunimmaiset laukkaavat; oikeanpuoleinen hevonen on oikeassa laukassa ja vasemmanpuoleinen vasemmassa. Troikan nopeus voi olla jopa 45–50 km/h, mistä oli hyötyä pitkiä välimatkoja kuljettaessa ennen autojen yleistymistä.


title: Troikka

text: Troikat tulivat Venäjällä käyttöön 1600-luvulla. Niitä käytettiin kulkuvälineenä hevosenvaihtoasemien välillä. Aiemmin kolmea hevosta olivat saaneet käyttää vain vähintään kolmen hengen ryhmät, ja yksittäinen matkustaja oli saanut ajaa korkeintaan parivaljasta.


title: Troikka

text: Venäjän keisarikunnan aikana aateliset ja rikas keskiluokka antoivat livreepukuisten kuskien ajaa troikkaansa. Troikat olivat koristeltuina myös suosittuja suurissa uskonnollisissa juhlissa ja hääjuhlissa. Troikka kuului Venäjällä sekä kaupunkien että maaseudun maisemaan, ja siitä tuli pian maanomistajien kulkuneuvo.


title: Troikka

text: Hevoset eivät yleensä olleet komeannäköisiä, mutta ne olivat kestäviä; esimerkiksi vjatkanhevonen ei ollut 145 cm korkeampi. Rikkaat käyttivät mieluusti elegantteja kimoja orlovhevosia.


title: Troikka

text: Ensimmäiset troikkakilpailut järjestettiin Moskovan kilpa-ajoradalla vuonna 1840. Troikka oli myös näytteillä Lontoossa vuoden 1911 maailmannäyttelyissä.


title: Kaksoisvaikutus

text: Kaksoisvaikutus on tekninen termi etiikassa, joka viittaa kahteen (eri) tyyppiin seurauksia, jotka voivat johtua samasta teosta. Nämä seuraukset ovat (tai ainakin usein ovat) tarkoitetut seuraukset ja ei-tarkoitetut sivuvaikutukset.


title: EUREF-FIN

text: EUREF-FIN on Euroopan terrestrisen vertausjärjestelmän 1989 (ETRS89) suomalainen kolmiulotteinen realisaatio (l. terrestrinen vertauskehys). EUREF-FIN on myös Suomen kansallinen geodeettinen datumi, jonka samanniminen terrestrinen vertauskehys määrittelee. Koordinaattijärjestelmiä, joiden datumi on EUREF-FIN, kutsutaan EUREF-FIN-koordinaattijärjestelmiksi.


title: EUREF-FIN

text: Geosentrinen terrestrinen vertausjärjestelmä ETRS89 on kiinnitetty Euraasian mannerlaatan yhtenäiseen osaan. Näin ollen EUREF-FIN-koordinaatit eivät ajan funktiona muutu mannerlaatan liikkuessa yhtä paljon kuin jos vertausjärjestelmä olisi sidottu muihinkin merkittäviin mannerlaattoihin.


title: EUREF-FIN

text: ETRS89 määrittelee yhtenäisen Euroopan laajuisen terrestrisen vertausjärjestelmän, jonka perustalle kansalliset maanmittausorganisaatiot ovat luoneet tarkat kansalliset vertauskehykset. Suomalaisen realisaation nimeksi on annettu EUREF-FIN. Vertauskehyksen taustalla oleva ETRS89 on yhtyy Kansainväliseen terrestrinen vertausjärjestelmä (ITRS) ajanhetkellä 1989.0. Vertausjärjestelmien erotus syntyy mannerlaattojen liikkeestä. Vertausjärjestelmän geodeettinen vertausjärjestelmä on GRS80, jonka avulla määritetyn vertausellipsoidin isoakselin puolikas on 6 378 137 metriä ja litistyneisyyssuhde 1:298,257222101.


title: EUREF-FIN

text: Alun perin realisaatio perustui noin 100 pisteen sijainnin tarkkaan mittaamiseen. Myöhemmin pisteverkkoa on useassa vaiheessa tihennetty ja nykyisin siinä on yli 2000 pistettä.


title: EUREF-FIN

text: GPS-satelliittipaikannuksessa käytettävä terrestrinen vertausjärjestelmä WGS 84 on sidottu maan massakeskipisteeseen. Mannerlaattojen liikkeiden takia WGS 84 ja ETRS89 (ja siten EUREF-FIN) liikkuvat ja kiertyvät toistensa suhteen. Ero on alle metrin ja on siten useissa käyttötarkoituksissa merkityksetön. Ero voi muuttua tulevaisuudessa.


title: EUREF-FIN

text: kartastokoordinaattijärjestelmä (KKJ) on Suomessa vuodesta 1970-käytetty terrestrinen vertauskehys ja vertausjärjestelmä. KKJ- ja EUREF-FIN-koordinaattien poikkeama Suomessa vaihtelee eri osissa maata.


title: EUREF-FIN

text: Pohjois-eteläsuunnassa poikkeama on Saaristomerellä lähes 0 ja se kasvaa kohti koillista. Inarijärven koillispuolella KKJ-koordinaatti on noin 70 metriä pohjoisempana kuin sama maantieteellinen WGS 84 -koordinaatti. Itä-länsisuunnassa poikkeama on noin 160-180 metriä; pienin Kaakkois-Suomessa ja kasvaen kohti luodetta. KKJ-koordinaatit ovat lännempänä kuin samat maantieteelliset WGS 84 -koordinaatit.


title: EUREF-FIN

text: Esimerkiksi Tampereen Näsinneulan EUREF-FIN-koordinaatit ovat 61°30,297'N 23°44,598'E ja KKJ-koordinaatit 61°30,285'N 23°44,800'E.


title: EUREF-FIN

text: Koska KKJ on osin vääristynyt, täysin tarkkaa muunnosta vertauskehysten välillä ei ole. Tarkkojen muunnoskaavojen virhe on enimmillään 10 senttimetrin suuruusluokkaa.


title: EUREF-FIN

text: EUREF-FIN käyttö ei aseta rajoituksia käytettävälle karttaprojektiolle. Tasokoordinaattijärjestelmistä ETRS-TM35FIN on suositeltava julkishallinnon käyttöön. Uudet maastokartat tuotetaan tässä, mutta koska sen vääristymät saattavat olla tarkkaan kartoitukseen liian suuret, vaihtoehtoisina tasokoordinaattijärjestelminä ovat ETRS-TMzn ja ETRS-GKn, joissa zn ilmaisee UTM-kaistan tunnuksen ja n ilmaisee keskimeridiaanin. Esimerkiksi ETRS-GK22 on tasokoordinaattijärjestelmä, jonka karttaprojektio on Gauss-Krüger-projektio ja keskimeridiaani on 22°E.


title: EUREF-FIN

text: Mainituista suosituksista poiketen suomalaiset merikartat, eräitä sisävesikarttoja lukuun ottamatta, julkaistaan Mercatorin projektiossa.


title: Jorma Mannero

text: Jorma Mannero (nimi aik. "George Mann"; 14. heinäkuuta 1919 – 26. syyskuuta 1972) oli suomalainen pastori, lähetystyöntekijä ja uskonnollinen kirjailija.


title: Jorma Mannero

text: Hän syntyi Intiassa vuonna 1919 englantilaiselle lähetyssaarnaaja William Mannille ja suomalaiselle opettaja Mia Lipposelle. Nuorena poikana hän muutti vanhempiensa kanssa Suomeen. Hän opiskeli teologiaa Suomessa, Kaikkien Kansojen Raamattukoulussa Lontoossa ja yhdysvaltalaisessa Bangor-yliopistossa, Mainen osavaltiossa. Mannero toimi yhdessä vaimonsa Hilkka Manneron kanssa Suomen Vapaakirkon lähetystyöntekijänä Kiinassa Yunfengin lähetysasemalla 1948–1951. Vuosina 1951–1953 he asuivat Suomessa ja Mannero toimi Turun ja Kouvolan vapaaseurakuntien pastorina.


title: Jorma Mannero

text: Vuosina 1953–1972 Mannerot asuivat Yhdysvalloissa ja Jorma Mannero toimi viiden seurakunnan pastorina New Hampshiren, Massachusettsin ja Connecticutin osavaltioissa. Hän oli yhteyksissä karismaattiseen liikkeeseen ja matkusti joidenkin sen jäsenten kanssa Yhdysvalloissa, Kanadassa, Perussa, Chilessä, Argentiinassa ja Uruguayssa. Mannero osasi saarnata sujuvasti suomeksi, ruotsiksi ja englanniksi, minkä lisäksi hän osasi kreikkaa, saksaa ja kiinaa. Elämänsä lopulla Mannero kärsi sydänsairaudesta. Bostonissa hänelle tehtiin sydänleikkaus heinäkuussa 1971. Mannerot palasivat Suomeen laivalla elokuun lopulla 1972. Jorma Mannero menehtyi sydänsairauteensa Meilahden sairaalassa Helsingissä 26. syyskuuta 1972.


title: Max Pacioretty

text: Max Pacioretty (s. 20. marraskuuta 1988 New Canaan, Connecticut, Yhdysvallat) on yhdysvaltalainen jääkiekkoilija, joka pelaa NHL-joukkue Vegas Golden Knightsissa. Montreal Canadiens varasi hänet ensimmäisellä kierroksella 22. pelaajana . Montreal Canadiensissa Pacioretty pelasi vuosina 2008–2018 ja vuonna 2015 hänet valittiin joukkueen kapteeniksi. "Jatkoaika.comin" verkkolehden mukaan Paciorettyn vahvuuksiin kuuluu laukaus, luistelunopeus, läpiajot, taklaaminen, pelaaminen maalin edessä sekä kookkaat fyysiset mitat. Verkkosivusto määrittelee hänen heikkouksiksi terävyyden puutteen maalintekopaikoissa sekä ”laput silmillä” pelaamisen, jolloin Pacioretty ei aina huomaa varoa vastustajia. Hänen kausipalkkansa on neljä ja puoli miljoonaa Yhdysvaltain dollaria.


title: Max Pacioretty

text: Pacioretty kävi lukion kotikaupungissaan New Canaanissa, jonka jälkeen hän vietti vuodet 2004–2006 Taft Schoolissa. Kaudeksi 2006–2007 Pacioretty siirtyi USHL-joukkue Sioux City Musketeersiin, joka varasi hänet 18. pelaajana vuonna 2005. Hän oli Philip DeSimonen jälkeen joukkueen toiseksi paras pistemies tehoilla 21+42=63. Pacioretty jakoi USHL:n pistepörssin kymmenennen sijan kolmen muun pelaajan kanssa. Hänet valittiin kauden päätteeksi liigan vuoden tulokkaaksi ja tulokkaiden tähdistökentälliseen. Pacioretty pelasi myös ssa. NHL-joukkue Montréal Canadiens varasi hänet ensimmäisellä kierroksella 22. pelaajana kesällä 2007. Kaudeksi 2007–2008 Pacioretty siirtyi Michiganin yliopistojoukkueeseen. Hän voitti CCHA:n mestaruuden, voitti sarjan vuoden tulokkuuden ja valittiin tulokkaiden tähdistökentälliseen.


title: Max Pacioretty

text: Kesällä 2008 Pacioretty teki kolmivuotisen tulokassopimuksen Montréal Canadiensin kanssa, jonka organisaatioon hän siirtyi kaudeksi 2008–2009. Pacioretty pelasi koko syyskauden Canadiensin farmijoukkue Hamilton Bulldogsissa, AHL:ssä. Hän pelasi ensimmäisen NHL-ottelunsa 2. tammikuuta 2009 vieraissa New Jersey Devilsiä vastaan ja teki samassa ottelussa jo ensimmäisellä laukauksellaan NHL-uransa avausmaalin, joka jäi Canadiensin 4–1-tappioon päättyneessä ottelussa joukkueen ainoaksi. Yhteensä Pacioretty teki ensimmäisen sopimuskautensa aikana NHL:ssä 34 runkosarjaottelussa tehot 3+8=11. Hän pelasi jokaisesta kolmesta ensimmäisestä kaudestaan vielä osan AHL:ssä.


title: Max Pacioretty

text: Kausi 2010–2011 Paciorettyllä päättyi 8. maaliskuuta 2011 vakavaan loukkaantumiseen, kun hän joutui Boston Bruinsin Zdeno Cháran taklaamaksi. Chára taklasi Paciorettyn vaarallisen näköisesti vaihtoaitioiden välisen pleksin kulmaan. Pacioretty sai tilanteessa aivotärähdyksen ja hänen niskanikamansa murtui. Chára ei saanut teostaan pelikieltoa. Pacioretty teki kesäkuussa 2011 kaksivuotisen jatkosopimuksen Canadiensin kanssa ja hän onnistui edellisen kauden loukkaantumisestaan huolimatta tekemään läpimurron NHL:ssä. Ilman farmikomennuksia jäänyt Pacioretty voitti Canadiensin sisäisen pistepörssin tehoilla 33+32=65. Hän teki NHL-uransa ensimmäisen kypärätempun 9. helmikuuta 2012 New York Islandersia vastaan. Pacioretty voitti loukkaantumisensa myötä kauden päätteeksi Bill Masterton Memorial Trophyn.


title: Max Pacioretty

text: Syyskuussa 2015 Canadiens ilmoitti, että Paciorettystä tulee seuran historian 29. kapteeni. Valinnan tekivät joukkueen pelaajat äänestämällä.


title: Max Pacioretty

text: Pacioretty edusti Yhdysvaltoja MM-kilpailuissa vuonna 2012, jolloin hän oli tehoilla 2+10=12 joukkueen paras pistemies ja syöttäjä. Pacioretty pelasi myös alle 20-vuotiaiden MM-kilpailuissa vuonna 2008.


title: Max Pacioretty

text: Pacioretty on naimisissa NHL:ssäkin pelanneen venäläispelaaja Maksim Afinogenovin siskon, tennispelaaja Katia Afinogenovan kanssa.


title: Knut Karmanne

text: Knut Gustaf Karmanne (sukunimi aik. "Grönblad"; 28. joulukuuta 1881 Tammela – 23. joulukuuta 1931) oli suomalainen toimittaja ja kirjailija.


title: Mohamed Salah Jedidi

text: Mohamed Salah Jedidi (17. maaliskuuta 1938 Ghardimaou, Tunisia – 17. maaliskuuta 2014) oli tunisialainen jalkapalloilija, pelipaikaltaan hyökkääjä. Hän oli Tunisian jalkapallomaajoukkueen kautta aikain seitsemänneksi paras maalintekijä 17 maalilla.


title: Mohamed Salah Jedidi

text: Jedidi aloitti jalkapalloilun myöhemmällä iällä siirtyessään opiskelemaan Arianan yliopistoon. Hän liittyi samalla AS Arianan riveihin vuonna 1956. Kaksi vuotta myöhemmin Club Africainin silloinen valmentaja Fabio Roccheggiani huomasi nuoren hyökkääjän potentiaalin ja hankki tuolloin 20-vuotiaan pelaajan Club Africainin riveihin. Ensimmäinen kausi 1958–1959 meni vielä varahyökkääjän roolissa, jolloin joukkue sijoittui viidenneksi. Jedidi sai ensimmäisen tilaisuutensa kaudella 1961–1962, kun joukkueen kokeneet avain pelaajat Kébaili, Mohamed Ayachi ja Hassen Zlassi jättivät seuran erinäisten syiden vuoksi. Jedidi onnistui samalla kaudella tekemään kuusi maalia ollen joukkueensa paras maalintekijä. Seuraavalla kaudella hän oli lähellä voittaa joukkueelleen Tunisian cupin, kun Club Africain kohtasi loppuottelussa ES Sahelin, mutta hävisi ottelun 2–1. Kausi 1963–1964 oli Club Africainille menestyksekäs vuosi, kun joukkue voitti historiansa kolmannen Tunisian-mestaruuden. Seuraavalla kaudella joukkue voitti Tunisian cupin ja Jedidi voitti uransa ensimmäisen maalikuninkuuden Tunisian pääsarjassa 17 maalilla. Jedidi jatkoi menestyksekästä uraansa Club Africainin riveissä aina kauteen 1968–1969 asti, jonka aikana hän voitti yhteensä kaksi Tunisian-mestaruutta, sekä maalikuninkuutta.


title: Mohamed Salah Jedidi

text: Uransa aikana Jedidi pelasi yhteensä 222 liigaottelua ja 40 Tunisian cupin ottelua, joissa hän onnistui 12 kertaa maalinteossa.


title: Mohamed Salah Jedidi

text: Maajoukkueessa Jedidi pelasi ensi kerran vuoden 1962 Afrikan-mestaruuskisoissa, jossa hän auttoi Tunisiaa voittamaan maan ensimmäisen mitallin Afrikan-mestaruuskisoissa. Jedidi teki turnauksessa avausmaalin pronssiottelussa Ugandaa vastaan. Kolme vuotta myöhemmin hän oli saavuttamassa Afrikan-mestaruus hopeaa, kun Tunisia hävisi loppuottelussa Ghanalle maalein 3–2. Jedidi teki turnauksessa yhden maalin.


title: Antti Sarvi

text: Antti Sarvi (16. maaliskuuta 1878 Kivennapa – 16. maaliskuuta 1931 Kuopio) oli suomalainen maisteri ja kirjailija.


title: Antti Sarvi

text: Sarven vanhemmat olivat lampuoti Erik Sarvi ja Kristiina Kukkonen. Hän pääsi ylioppilaaksi Viipurin suomalaisesta klassillisesta lyseosta 1898 ja valmistui filosofian maisteriksi Helsingin yliopistosta 1907. Sarvi oli Suomen Pankin palveluksessa toimien kassanhoitajana Viipurissa, Joensuussa ja viimeksi vuodesta 1917 pankin Kuopion konttorissa.


title: Antti Sarvi

text: Sarvi osallistui sortovuosina 1900-luvun alussa aktivistien toimintaan ja 1930-luvun alussa hän oli mukana Lapuan liikkeen toiminnassa Pohjois-Savossa.


title: Antti Sarvi

text: Sarvi asui Kuopiossa vuodesta 1915 alkaen. Hän oli naimisissa vuodesta 1912 Helli Maria Vigströmin kanssa.


title: Ensimmäinen piiri

text: Ensimmäinen piiri (В круге первом, "V kruge pervom" t. "V pervom krugu") on Aleksandr Solženitsynin romaani vuodelta 1968. Se käsittelee neuvostoyhteiskuntaa Solženitsynille tyypillisesti vankien näkökulmasta. Kirjan konteksti poikkeaa esimerkiksi "Vankileirien saaristosta" siinä, että kuvauksessa keskitytään Gulagin valoisimpiin kuuluvaan paikkaan, akustiikkatutkimusta tekevään Marfinon laboratorioon Moskovan liepeillä. Teos ei ole "Vankileirien saariston" tavoin dokumentaristinen, vaan pääosassa ovat vankien ihmissuhteet poikkeuksellisessa ympäristössä.


title: Ensimmäinen piiri

text: Saadakseen kirjan julkaistuksi Neuvostoliitossa Solženitsyn lyhensi ja vesitti sitä. Kun sitä ei kuitenkaan julkaistu, hän luovutti sen länteen, ja se ilmestyi 1968 nimellä "First Circle". Alkuperäinen lyhentämätön versio ilmestyi venäjäksi Ranskassa 1978. Englanniksi se ilmestyi lyhentämättömänä 2009. Teoksen on kääntänyt Harry T. Willetts. Lyhentämättömässä on 98 lukua, karsitussa 87. Lyhennetyssä ei ole muun muassa tärkeää lukua, jossa matemaatikko Neržin ja kielitieteilijä Rubin väittelevät sosialismin arvosta ja atomipommiin liittyvistä moraalikysymyksistä.


title: Ensimmäinen piiri

text: Suomeksi kirjan karsitun version on kustantanut Tammi, ja se ilmestyi Keltaisessa kirjastossa vuonna 1970.


title: Taidevalu

text: Taidevalu tarkoittaa taideteoksen valamista metallista, yleensä pronssista. Pronssiveistoksia valetaan kahdella tekniikalla, hiekkavalulla ja vahavalulla. Molemmissa menetelmissä valmistetaan mallikappaleesta muotti, jonka avulla valetaan lopullinen veistos. Koska pronssiveistokset ovat tavallisesti onttoja, on valumuotissa sekä päällysmuotti että sisusmuotti. Niiden väliin jää ontelo, johon sula metalli kaadetaan. Kun muotti on jäähtynyt, se avataan, jonka jälkeen veistoksesta poistetaan valusaumat ja muut epätasaisuudet sekä viimeistellään sen pinta.


title: Etelä-Pohjanmaan Pankki

text: Etelä-Pohjanmaan Pankki Oy oli suomalainen Etelä-Pohjanmaalla Lapualla vuosina 1928–1931 toiminut liikepankki. Pankki teki vararikon 1931 jolloin sen tallettajat menettivät 23,8 % talletuksistaan. Pankki oli maksanut tallettajille huomattavasti korkeampaa korkoa kuin muut pankit.


title: Etelä-Pohjanmaan Pankki

text: Pankin johtajina toimivat muun muassa kunnallisneuvos ja Maalaisliiton kansanedustaja Oskari Lahdensuo vuonna 1929 sekä Lapuan entinen nimismies Yrjö Nikula. Nikula toimi myös Lapuan liikkeen piirissä "Aktivisti"-lehden taloudenhoitajana ja vastaavana toimittajana. Hän oli järjestämässä vaasalaisen Työn Äänen kirjapainon tuhoamista 28. maaliskuuta 1930.


title: Oostzaan

text: Oostzaan on kunta Alankomaissa, Pohjois-Hollannin maakunnassa. Sen pinta-ala on 16,13 km² (josta vettä 4,64 km²). Kunnan asukasluku oli syyskuun 2009 lopussa 9 175.


title: Fuck Hits Vol. 1

text: Fuck Hits Vol. 1 on suomalainen avantgarde/underground-musiikin kokoelma-CD, jonka julkaisi Dekadenz-levy-yhtiö vuonna 1995. Levyllä kuullaan muun muassa Läjä Äijälän kokeellisen Billy Boys -projektin muualta löytymätöntä musiikkia, Radiopuhelinten esimuotoa Kansanturvamusiikkikomissiota sekä Maho Neitsyt -yhtyeen humoristinen tulkinta Irwin Goodmanin hitistä "Ei tippa tapa".


title: Billy Boys

text: Billy Boys on Terveitten Käsien laulajana paremmin tunnetun Läjä Äijälän sivuprojekti, joka soittaa kokeellista elektronista musiikkia sekä rockabillyä. Yhtye on tehnyt myös a cappella -coverin The Doorsin kappaleesta "My Wild Love".


title: Atami

text: Atami () on kaupunki Shizuokan prefektuurissa Tōkain alueella Honshūn saarella Japanissa. Se sijaitsee prefektuurin ja Izun niemimaan koillisosassa Tyynen valtameren rannalla. Kaupungissa on 38 685 asukasta (vuonna 2014) ja sen pinta-ala on 61,61 neliökilometriä.


title: Atami

text: Atamista tehtiin kauppala vuonna 1891 ja kaupunki vuonna 1937. Nykyisen alueensa se saavutti vuonna 1957. Kaupunki on rakennettu Sagaminlahden rannalle osittain veden alle jääneen tulivuoren kalderan jyrkille rinteille. Se on jo yli vuosituhannen ajan tunnettu kuumien lähteidensä ansiosta matkailukohteena, ja kaupungin nimikin merkitsee kirjaimellisesti ”kuumaa merta”. Pieni Hatsushiman saari kuuluu kaupunkiin ja suuri osa siitä sijaitsee Fuji-Hakone-Izun kansallispuiston alueella.


title: Atami

text: Kaupungin nähtävyyksiin kuuluu MOA-taidemuseo, jossa on näytteillä monimiljonäärin ja uskonnollisen johtajan Mokichi Okadan taidekokoelma.


title: Kaukasian emiraatti

text:
Kaukasian emiraatti (, ) on 31. lokakuuta 2007 julistettu separatistinen valtio, joka määrittelee itseensä kuuluvan alueita Venäjän Pohjois-Kaukasiasta.
Emiraatin ovat määritelleet terroristijärjestöksi ainakin Venäjä,
YK,
Yhdysvallat
ja Britannia.


title: Kaukasian emiraatti

text: 31. lokakuuta 2007 kansainvälisesti tunnustamattoman Itškerian separatistihallinnon tietotoimisto Chechenpress raportoi ”presidentti” Doku Umarovin julistaneen Kaukasian emiraatin ja julistautuneen emiiriksi lakkauttaen näin Itškerian tšetšeenitasavallan ja sen presidentinviran. Umarov ilmoitti lakkauttaneen Itškerian presidentinviran, parlamentin ja hallituksen 11. joulukuuta 2007 ja nimenneen Tšetšenian yhdeksi emiraatin maakunnista.


title: Kaukasian emiraatti

text: Emiraatin väitetään jakautuvan seuraaviin maakuntiin (Vilayat)


title: Kaukasian emiraatti

text: Kaukasian emiraatin ”asevoimiksi” kutsutaan ”Kaukasian rintamaa” (Кавказский фронт), jonka väitetään olevan perustettu alun perin toukokuussa 2005. Sen kerrotaan jakautuvan pienempiin yksiköihin nimeltään jamaat (джамаат).


title: Kaukasian emiraatti

text: Emiraatin kansainvälisestä tiedotustoiminnasta vastaa suomalaisen Mikael Storsjön ylläpitämä Kavkaz Center -tiedotustoimisto.


title: Kaukasian emiraatti

text: Yhdysvaltain hallitus nimesi Kaukasian emiraatin terroristijärjestöksi toukokuussa 2011 ja lupasi Doku Umarovista 5 miljoonan US-dollarin palkkion. Umarov oli luokiteltu terroristiksi jo vuotta aiemmin.


title: Kaukasian emiraatti

text: Doku Umarovin kuoleman jälkeen emiraatin johtoon nousi maaliskuussa 2014 dagenstanilainen Ali Abu-Muhammad (Али Абу-Мухаммад), oikealta nimeltään Aliashab Kebekov (Алиасхаб Кебеков).


title: Kaukasian emiraatti

text: Marraskuusta 2014 merkittävä osa Kaukasian emiraatin johtajista on siirtynyt Isis-järjestön perustaman kalifaatin kannattajiksi. Kaikki Dagestanin ja kaikki Tšetšenian kapinallisjohtajat yhtä lukuun ottamatta ovat vannoneet uskollisuutta ISISille. Myös Ingušian emiiri on ilmaissut tukensa ISISille.


title: Charles Trenet

text: Charles Trenet (syntyjään Louis Charles Auguste Claude Trénet) (18. toukokuuta 1913 Norbonne – 19. helmikuuta 2001 Créteil) oli ranskalainen jazzlaulaja. Hänen uransa alkoi vuonna 1933, kun hän perusti Johnny Hessin kanssa lyhytaikaisen duon "Charles ja Johnny", joka teki muutaman hitin. Duon hajottua Trenet siirtyi soolouralle ja vuonna 1937 ilmestyi hänen esikoislevynsä "Je chante". Toisen maailmansodan jälkeen hän asui muutaman vuoden Yhdysvalloissa. Tuolloin hän teki tunnetuimman levytyksensä "La Mer", joka nousi maailmanmaineeseen. Trenet muutti takaisin Ranskaan vuonna 1951 ja kuoli 87-vuotiaana CHU Henri-Mondorin sairaalassa Créteilissä.


title: Celtic Woman

text: Celtic Woman on irlantilainen musiikkiyhtye, joka on toiminut yhdessä vuodesta 2004 lähtien. Yhtyeen muodostavat laulajat Chloë Agnew, Órla Fallon, Lisa Kelly ja Méav Ní Mhaolchatha sekä viulisti Máiréad Nesbitt. Hayley Westenra liittyi yhtyeeseen vierailevana laulajana vuonna 2006 ja esiintyi yhtyeen kiertueella vuonna 2007. Yhtye on julkaissut viisi albumia ja on tehnyt useita maailman kiertueita. Vuonna 2009 yhtyeen kokoonpano muuttui: Chloë Agnew, Lynn Hilary, Lisa Kelly, Alex Sharpe ja viulisti Máiréad Nesbitt.


title: Ty Pennington

text: Tygert Burton "Ty" Pennington (s. 19. lokakuuta 1964) on yhdysvaltalainen malli ja televisiojuontaja. Hän juontaa Hurja remontti -ohjelmaa, jossa hän on tullut tunnetuksi siitä, että hän huutaa jatkuvasti. Oprah-ohjelmassa Pennington on kertonut hänellä olevan AD/HD eli ylivilkkaus- ja tarkkaavaisuushäiriö.


title: Cattanooga Cats

text: Cattanooga Cats oli vuosina 1969–1971 esitetty yhdysvaltalainen piirrossarja, jota kertyi seitsemäntoista jakson verran. Sarjan lähetykset alkoivat 6. syyskuuta 1969 ja loppuivat 4. syyskuuta 1971. Sarjan tuotti tunnettu animaatioyhtiö Hanna-Barbera, ja sitä esitettiin ABC-kanavalla. Sarjaa ei ole esitetty Suomessa.


title: Cattanooga Cats

text: Nimikkosarjan lisäksi sarjassa nähtiin myös kolme muuta piirrettyä:Cattanooga Cats -jaksoja kertyi vain yhdeksän kappaletta.


title: Cattanooga Cats

text: Sarja perustuu 1960-luvun lopun popmusiikkiaikakauteen. Sarjassa neljä kissaa Country (kitara ja laulu), Kitty Jo (laulu ja tanssi), Scoots (basso) ja Groove (rummut) kiertävät ympäri maata ja joutuvat vähän väliä monenmoiseen tilanteisiin. Lauluosuuksien esittäjinä ovat Michael Lloyd ja Peggy Clinger.


title: Opmeer

text: Opmeer on kunta sekä kaupunki Alankomaissa, Pohjois-Hollannin maakunnassa, Länsi-Frieslandin alueella. Sen pinta-ala on 41,68 km² (josta vettä 0,31 km²). Kunnan asukasluku oli syyskuun 2009 lopussa 11 368.


title: Survivor Series (2009)

text: Survivor Series 2009 on WWEn järjestämä vapaapainitapahtuma, joka järjestettiin Washington D.C.:ssä. Tapahtumassa oli kolme joukkue-eliminointiottelua. The Mizin, Mickie Jamesin ja Kofi Kingstonin joukkueet voittivat. Tunnusmusiikki vuonna 2009 oli "Get Thru This - Art Of Dying".


title: Fabrizio Donato

text: Fabrizio Donato (s. 14. elokuuta 1976 Latina, Italia) on italialainen kolmiloikkaaja.


title: Fabrizio Donato

text: Donato voitti sisäratojen Euroopan-mestaruuden Torinossa 2009 uudella kisaennätyksellä ja Italian halliennätyksellä 17,59. Pariisin EM-hallikilpailuissa 2011 hän sijoittui toiseksi Italian ennätyksellä 17,73 m. Kilpailun voitti Teddy Tamgho maailmanennätystuloksella 17,92 m. Hän sai hopeaa EM-hallikilpailuissa myös Belgradissa 2017 tuloksella 17,13. Wienin EM-hallikisoissa 2002 hän sijoittui neljänneksi ja Gentissä 2000 kuudenneksi. Sisäratojen MM-kilpailuissa hän on ollut neljäs Valenciassa 2008 ja Istanbulissa 2012, viides Dohassa 2010 sekä kuudes Lissabonissa 2001.


title: Fabrizio Donato

text: Lontoon olympialaisissa 2012 Donato sijoittui kolmanneksi tuloksella 17,48 m. Hän on karsiutunut olympialaisten loppukilpailusta Sydneyssä 2000, Ateenassa 2004, Pekingissä 2008 ja Rio de Janeirossa 2016. Daegun MM-kilpailuissa 2011 hän oli kymmenes. Hän on karsiutunut ulkoratojen MM-kilpailuissa Pariisissa 2003, Osakassa 2007, Berliinissä 2009 ja Moskovassa 2013. Hän voitti kultaa Helsingin EM-kilpailuissa 2012 tuloksella 17,63 m. Münchenin EM-kilpailuissa 2002 hän sijoittui neljänneksi tuloksella 17,15. Zürichin EM-kilpailuissa 2014 hän oli seitsemäs ja Barcelonan EM-kilpailuissa 2010 yhdeksäs. Göteborgin EM-kisoissa 2006 hän karsiutui loppukilpailusta.


title: Fabrizio Donato

text: Donato on voittanut Euroopan cupin kolmiloikkakilpailun 2003 ja 2006 sekä Euroopan joukkuemestaruuskilpailut 2015. Välimeren kilpailuissa hän sai kultaa kolmiloikassa 2001. Lisäksi hän on voittanut useita Italian mestaruuksia.


title: Thomas Valqui

text: Thomas Valqui on perulainen lintutieteilijä, joka on ollut nimeämässä tieteelle uutta lintulajia.


title: Thomas Valqui

text: Valqui valmistelee väitöskirjaansa Louisianan valtionyliopistossa. Hän valmistui ekologian ja evoluutiobiologian maisteriksi Princetonin yliopistosta, ja jo aikaisemmin metsänhoitajaksi Liman kansallisesta maatalousyliopistosta (National Agrarian University).


title: Thomas Valqui

text: Valqui äänittää lintujen ääniä Cornellin yliopiston johtamalle Macaulay Library of Natural Sounds-järjestölle ja toimii oppaana lintu- ja luontoretkillä. Vuonna 2004 Valqui julkaisi teoksen Perun lintupaikoista, "Where to Watch Birds in Peru", ja vuonna 2005 ilmestyi hänen, John P. O'Neillin ja Charles A. Munnin laatima teos "Peru, Natural eden of birds".


title: Thomas Valqui

text: Valqui ja Jon Fjeldså kuvailivat ja nimesivät junininsirkun ("Atlapetes melanopsis") vuonna 2002.


title: Silvia (kirja)

text: Silvia on Liken julkaisema Kauko Röyhkän kuudes kaunokirjallinen teos. Se ilmestyi vuonna 1997.


title: Silvia (kirja)

text: Kirjan päähenkilönä on entinen rockmuusikko ja nykyinen kirjailija Alarik Riuttu (oik. Ilari Riuttu), joka seikkailee 90-luvun Helsingissä; sen baareissa ja yksityisbileissä. Riuttu rakastuu nuoreen ja ihmeelliseen Silviaan, joka ei olekaan niin viaton kuin miltä vaikuttaa. Kapuloita Riutun rattaisiin heittävät monet erikoiset hahmot, kuten vanhat bändikaverit ja myös uudet tuttavuudet. Myös median julmuus uhkaa käydä kohtalokkaaksi.


title: Silvia (kirja)

text: Rock-musiikki, kirjallisuus, rakkaus ja seksi ovat alati läsnä.


title: Salmijärvi (Petsamo)

text: Salmijärvi () on Nikelin kuntaan kuuluva kylä Petsamon piirissä Murmanskin alueella Venäjällä. Kylä sijaitsee Paatsjoen suvantojärven Salmijärven ja Kuotsjärven välisen salmen rannoilla Norjan rajan tuntumassa. Salmijärvi kuuluu Suomelle vuosina 1920-1944 kuuluneeseen entiseen Petsamon kuntaan. Kuotsjärven itäpuolella sijaitsee Nikelin kaupunki, joka Suomen aikana tunnettiin nimellä Kolosjoki ja luettiin osaksi Salmijärven kylää. Salmijärven naapurikyliä Suomen aikana olivat Valasjärvi pohjoisessa sekä Pitkäjärvi ja Paatsjoen kolttien talvikylä etelässä.


title: Salmijärvi (Petsamo)

text: Salmijärven läpi kulkee entinen Jäämerentie. Kylän pohjoispuolella Salmijärven rannalla on 102 metriä korkea Harjuvaara. Vuonna 1921 Petsamon kunta jaettiin kolmeen koulupiiriin, joista yksi oli Salmijärvi. Salmijärven koulupiiri käsitti tuolloin koko Paatsjokilaakson. Salmijärven koulupiiristä erotettiin tämän jälkeen neljä uutta koulupiiriä: Menikka vuonna 1931, Höyhenjärvi 1932, Töllevi 1938 ja Kolosjoki 1939. Vielä Kolosjoen koulun perustamisen jälkeenkin noin 20-30 lasta joutui jäämään odottamaan Salmijärven koulun laajentamista.


title: Salmijärvi (Petsamo)

text:
Vuoden 1929 henkikirjoituksen mukaan Salmijärven 441 asukkaasta oli suomalaisia 394, kolttasaamelaisia 41 ja venäläisiä kuusi. Salmijärven asukasluku kasvoi Suomen aikana nopeasti. Vuonna 1939 yli kolmannes Petsamon kaikista asukkaista asui Salmijärvellä. Asukkaita Salmijärvelle houkuttelivat Jäämerentien rakentaminen ja Paatsjokilaakson parhaat viljelysmaat. Kaikkein eniten Salmijärven asukaslukua lisäsi kuitenkin 1930-luvulla aloitettu Kolosjoen nikkelikaivosyhdyskunnan rakentaminen. Nopeinta kasvu oli vuosina 1938-1939, jolloin Salmijärven asukasluku kasvoi 831:stä 1 509:ään.
Asukasluvun kehitys:


title: Nacala

text: Nacala on satamakaupunki Mosambikin pohjoisosassa. Se on Afrikan itärannikon syvimpiä luonnonsatamia. Rautatieyhteys sisämaavaltio Malawiin lähtee Nacalasta.


title: Nacala

text: Vuonna 2007 Nacalassa oli noin 208 000 asukasta. Se on Mosambikin kuudenneksi suurin kaupunki. Nacalan ystävyyskaupunki on Kemi.


title: Jon Fjeldså

text: Jon Fjeldså on tanskalainen, Andien trooppiseen linnustoon erikoistunut lintutieteilijä.